An Inspiring Story Of A Cleaner Who Made Her daughters Doctors | പല വീടുകളില് വീട്ടുവേല ചെയ്തും കൂലിപ്പണി എടുത്തും മക്കളെ പഠിപ്പിച്ചു: ഇന്ന് രണ്ടു പേര് ഡോക്ടര്‍മാര്!! | Mangalam\nFriday, June 21, 2019 Last Updated6Min 55 Sec ago English Edition\nSunday 02 Jun 2019 03.43 PM\nഉത്തര്‍പ്രദേശിലെ ഹമീര്‍പ്പൂര് ജില്ലയിലെ മൗദഹ ഗ്രാമത്തിലാണ് മൂന്നു പെണ്‍മക്കള്‍ക്കും രണ്ടാണ്‍മക്കള്‍ക്കും ഭര്‍ത്താവിനും ഒപ്പം സുമിത്രയെന്ന വീട്ടമ്മ ജീവിച്ചിരുന്നത്. 12 വര്‍ഷം മുന്‍പ് സുമിത്രയുടെ ഭര്‍ത്താവ് ക്ഷയരോഗം വന്ന് മരിച്ചതോടെയാണ് സുമിത്രയ്ക്കും മക്കള്‍ക്കും തെരുവിലേക്ക് ഇറങ്ങേണ്ടി വന്നത്. മതിയായ ചികിത്സ കിട്ടാതെയാണ് സുമിത്രയുടെ ഭര്‍ത്താവ് മരിച്ചത്. നല്ല ചികിത്സ കൊടുക്കാനായി സുമിത്രയ്ക്ക് സാധിച്ചിരുന്നില്ല. ഭര്‍ത്താവിന്റെ മൃതദേഹവും അഞ്ചുമക്കളോടുമൊപ്പം അദ്ദേഹത്തിന്റെ ചിതയില് ചാടി മരിക്കാം എന്നായിരുന്നു സുമിത്രയുടെ തീരുമാനം.\nഎന്നാല് മൂത്തമകള് അനിതയുടെ വാക്കുകള് സുമിത്രയുടെ മനസിനെ മാറ്റി. ''അമ്മേ, ഞാന് പഠിച്ചു വലുതായി ഒരു ഡോക്ടറാകും. പാവങ്ങളെ സൗജന്യമായി ചികിത്സിക്കും. ഉറപ്പ്''. ആ വാക്കുകള് സുമിത്രയ്ക്ക് ജീവിക്കാനുള്ള പ്രചോദനമായി. മക്കളെ എന്ത് ജോലി ചെയ്തും പഠിപ്പിക്കാന് അനിത തീരുമാനിച്ചു. സമീപത്തെ ഹോട്ടലില് പാത്രം കഴുകാനും, വെള്ളം കോരാനും, അടുത്ത വീടുകളില് വീട്ടു വേല ചെയ്യാനും അനിത തുടങ്ങി. മക്കളെല്ലാം പഠനത്തില് മുന്നിലായിരുന്നു. അനിത അടുത്ത വീടുകളില് നിന്നു ശേഖരിക്കുന്ന പുളി സ്‌കൂളില് കൊണ്ടു പോയി, ഇടവേള സമയത്ത് വില്‍ക്കുകയും കിട്ടുന്ന പണം അമ്മയെ ഏല്‍പ്പിക്കുകയും ചെയ്തിരുന്നു. അനിത പ്ലസ്2കഴിഞ്ഞ്, മെഡിക്കല് പ്രവേശന പരീക്ഷ എഴുതി 682ാം റാങ്ക് നേടി. യു.പിയിലെ സെഫായി മെഡിക്കല്‍കോളേജില് അഡ്മിഷന് ലഭിച്ചു.\nഅനിതയുടെയും മറ്റ് മക്കളുടെയും പഠനത്തിനായി പണം തികയാതെ വന്നതോടെ സുമിത്ര വീടിനടുത്തുള്ള റോഡുവക്കില്, ഒരു താല്‍ക്കാലിക പ്ലാസ്റ്റിക് മേല്‍ക്കൂര കെട്ടി പച്ചക്കറി വ്യാപാരം തുടങ്ങി. സ്‌കൂള് വിട്ടുവന്നാല് മക്കളും അമ്മയോടൊപ്പം കൂടി. പഞ്ചായത്ത് ഉദ്യോഗസ്ഥര് പലതവണ കട എടുത്തുമാറ്റാന് വന്നെങ്കിലും മക്കളെ വളര്‍ത്താന് മറ്റു മാര്‍ഗ്ഗമില്ലെന്ന സുമിത്രയുടെ യാചന കേട്ട് അവര് ഇത് അനുവദിച്ചു. കച്ചവടത്തില് ഒരു ദിവസം 300 മുതല് 500 രൂപ വരെ ലാഭം കിട്ടാന് തുടങ്ങി. പ്ലസ്2പാസ്സായ രണ്ടാമത്തെ മകള് സുനിതയും അനിതയുടെ അതേ മെഡിക്കല്‍കോളേജില് അഡ്മിഷന് നേടി.\nഅമ്മയെ സഹായിക്കാന്, മൂന്നാമത്തെ മകന് അരുണ് പഠനം കഴിഞ്ഞുള്ള സമയങ്ങളില് ഉന്തുവണ്ടിയില് പഴക്കച്ചവടം നടത്തുന്നുണ്ട്. മക്കളെയെല്ലാം നല്ലനിലയിലെത്തിച്ചിട്ട്, സംതൃപ്തിയോടെ ഭര്‍ത്താവിന്റെയടുത്തേക്ക് പോകണമെന്നതാണ് സുമിത്ര പറയുന്നത്. അമ്മയ്ക്ക് നല്‍കിയ വാക്ക് പാലിക്കണമെന്ന ആഗ്രഹമാണ് അനിതയ്ക്ക് ''ഗ്രാമീണ മേഖലകളിലേക്കു പോകണം. അവിടെയുള്ള സാധുക്കളെ സൗജന്യമായി ചികിത്സിക്കണം. ചികിത്സ കിട്ടാതെ മരിച്ച തന്റെ അച്ഛന്റെ അവസ്ഥ ആര്‍ക്കുമുണ്ടാകരുത്'' അനിത പറയുന്നു.\nപത്താം ക്ലാസോടെ പഠനം അവസാനിപ്പിക്കേണ്ടി വന്നു: കതിരന്റെ 'ജീവിതം' ഇന്നെത്തി നില്‍ക്കുന്നത് ടെക്‌സ്റ്റ് ബുക്ക് കോര്‍പ്പറേഷനില്!


അഴീക്കോട് - LDF KERALA\nകെ വി സുമേഷ്\nരാഷ്‌ട്രീയ ഏറ്റുമുട്ടലുകളില്ലാതെ എല്ലാവരെയും ചേർത്തുനിർത്തിയ ഭരണപാടവുമായാണ് കെ വി സുമേഷ് അഴീക്കോട് മണ്ഡലത്തിൽ ജനവിധി തേടുന്നത്. വിദ്യാർഥി–-യുവജന സംഘടനാ നേതൃത്വത്തിലിരിക്കെ ഉശിരാർന്ന പോരാട്ടം നയിച്ച് ജില്ലാ പഞ്ചായത്തിന്റെ അധ്യക്ഷപദവിയിലേക്ക് നടന്നുകയറിയ സുമേഷ് ചുരുങ്ങിയ കാലയളവിൽ തന്നെ ഏവർക്കും പ്രിയങ്കരനായി.\nസംസ്ഥാനത്തെ ഏറ്റവും പ്രായം കുറഞ്ഞ ജില്ലാ പഞ്ചായത്ത് പ്രസിഡന്റായാണ് അധികാരത്തിലെത്തിയതെങ്കിലും മികച്ച ഇടപെടലിലൂടെയും നിലപാടുകളിലെ പക്വതയിലൂടെയും ചുരുങ്ങിയ കാലത്തിനുള്ളിൽ ശ്രദ്ധനേടി.\nസിപിഐ എം ജില്ലാകമ്മിറ്റി അംഗമായ സുമേഷ് ശ്രീകണ്ഠപുരം എസ്ഇഎസ് കോളേജിൽ പ്രീഡിഗ്രിക്ക് പഠിക്കുമ്പോഴാണ് എസ്‌എഫ്‌ഐയിൽ സജീവമായത്. എസ്എഫ്ഐ യൂണിറ്റ് സെക്രട്ടറിയും ഏരിയാ‐ ജില്ലാ ഭാരവാഹിത്വങ്ങളും മുതൽ സംസ്ഥാന പ്രസിഡന്റും ദേശീയ വൈസ് പ്രസിഡന്റുമായി. കോളേജ് യൂണിയൻ ജനറൽ സെക്രട്ടറി, യുയുസി, കണ്ണൂർ സർവകലാശാല യൂണിയൻ വൈസ് ചെയർമാൻ, ചെയർമാൻ എന്നീ സ്ഥാനങ്ങൾ വഹിച്ചു. കണ്ണൂർ സർവകലാശാല സെനറ്റ് അംഗവുമായി.\nഎസ്ഇഎസിൽനിന്ന് ഇക്കണോമിക്സിൽ ബിരുദവും യൂണിവേഴ്സിറ്റി പാലയാട് ലീഗൽ സ്റ്റഡീസ് സെന്ററിൽനിന്ന് നിയമബിരുദവും നേടി. 2009ൽ ജോഹന്നസ് ബർഗിൽ നടന്ന ലോക യുവജന‐ വിദ്യാർഥി കൺവൻഷനിലും പങ്കാളിയായി. സംസ്ഥാന ഉന്നതവിദ്യാഭ്യാസ കൗൺസിൽ അംഗം, സാക്ഷരതാമിഷൻ സംസ്ഥാന എക്‌സിക്യൂട്ടീവ് അംഗം, സംസ്ഥാന സ്‌പോർട്‌സ് കൗൺസിൽ അംഗം എന്നീ നിലകളിലും പ്രവർത്തിച്ചു.\nവിദ്യാർഥി‐ യുവജന സമരങ്ങളുടെ ഭാഗമായി നിരവധി തവണ പൊലീസ്, ഗുണ്ടാ മർദനങ്ങൾക്ക് ഇരയായി. എസ്എഫ്ഐ സംസ്ഥാന പ്രസിഡന്റായിരിക്കെ 2011ൽ തിരുവനന്തപുരത്ത് നടന്ന മാർച്ചിൽ പൊലീസിന്റെ ക്രൂരമർദനത്തിനിരയായി. കള്ളക്കേസുകളിൽ ജയിൽവാസവും അനുഭവിച്ചു. 2000–-06 കാലയളവിൽ ചെങ്ങളായി പഞ്ചായത്ത് അംഗമായി.


പൈൽസ് മൂലം ടെൻഷൻ അനുഭവിക്കുന്നുണ്ടോ... ഈ കാര്യങ്ങൾ അറിഞ്ഞാൽ മാറ്റാം...\nനിരവധി പേരെ ബുദ്ധിമുട്ടിക്കുന്ന ഒന്നാണ് പൈൽസ്. ഇന്നത്തെ കാലത്ത് ഇത് സാധാരണ എല്ലാവരിലും കണ്ടു വരുന്ന അസുഖമായി മാറിക്കൊണ്ടിരിക്കുകയാണ്. പലരിലും ഇത്തരം പ്രശ്നങ്ങൾ ഉണ്ടെങ്കിലും പലരും പുറത്തു പറയാത്ത അവസ്ഥയാണ് കാണാൻ കഴിയുക. ഇന്ന് ഇവിടെ പറയുന്നത് ഇത്തരം പ്രശ്നങ്ങൾ ഉള്ളവർക്ക് പെട്ടെന്നുതന്നെ മാറ്റിയെടുക്കാൻ സഹായകരമായ ചില കാര്യങ്ങളാണ് ഇവിടെ നിങ്ങളുമായി പങ്കു വെക്കുന്നത്.\nവീട്ടിൽ തന്നെ ലഭ്യമായ ചില വസ്തുക്കൾ ഉപയോഗിച്ചാണ് ഇത് തയ്യാറാക്കുന്നത്. ഇന്നത്തെ കാലത്ത് പലകാരണങ്ങൾ കൊണ്ടും ഇത്തരം പ്രശ്നങ്ങൾ കണ്ടുവരുന്നുണ്ട്. ഇരുന്ന് ജോലിചെയ്യുന്നവരിൽ ആണ് ഇത്തരം പ്രശ്നങ്ങൾ കൂടുതലായി കാണുന്നത്. ചിലരിൽ പാരമ്പര്യമായി ഇത്തരം പ്രശ്നങ്ങൾ കാണുന്നു. കൂടുതലും ഇന്നത്തെ ജീവിത ശൈലിയിലും ഭക്ഷണ രീതിയിൽ ഉണ്ടായ.\nമാറ്റം ആണ് ഇത്തരം പ്രശ്നങ്ങൾക്ക് കാരണമായിരിക്കുന്നത്. ഇത്തരം പ്രശ്നങ്ങൾ എങ്ങനെ മാറ്റിയെടുക്കാം പരിഹരിക്കാം തുടങ്ങിയ കാര്യങ്ങളാണ് ഇവിടെ നിങ്ങളുമായി പങ്കുവയ്ക്കുന്നത്. ഈ ഒരു അസുഖം പുറത്ത് തുറന്നു പറയാൻ മടിക്കുന്ന വർക്കും. ഡോക്ടറെ കണ്ടിട്ട് യാതൊരു മാറ്റവും വന്നിട്ടില്ല എന്ന് പറയുന്നവർക്ക് ഇത് ചെയ്തു നോക്കാവുന്ന ഒന്നാണ്.\nഓൺലൈൻ വഴി പണം നഷ്ടപ്പെട്ടാൽ ഉടനടി ഈ കാര്യങ്ങൾ ചെയ്യൂ..!! വിശദവിവരങ്ങൾ താഴെ പറയുന്നു


ഡി.ഐ.ജിക്കെതിരെ പീഡനക്കേസ് നൽകിയ മോഡലിന് ശിവസേനയുടെ രൂക്ഷവിമർശനം - ഇ വാർത്ത | evartha\nഡി.ഐ.ജിക്കെതിരെ പീഡനക്കേസ് നൽകിയ മോഡലിന് ശിവസേനയുടെ രൂക്ഷവിമർശനം\nഡി.ഐ.ജി സുനിൽ പരസ്കറിനെതിരെ പീഡനക്കേസ് നൽകിയ മോഡലിനെ രൂക്ഷമായി വിമർശിച്ച് കൊണ്ട് ശിവസേന രംഗത്ത്. ശിവസേനയുടെ മുഖപത്രമായ സാമ്നയിലൂടെയാണ് മോഡലിനെതിരെ വിമർശനങ്ങൾ പുറത്ത് വിട്ടത്. ഒരാൾക്കെതിരെ പീഡനക്കേസ് നൽകുന്നത് ഇന്ന് ഒരു ഫാഷനായി മാറിയിരിക്കുകയാണെന്ന് സാമ്നയിലൂടെ ശിവസേന പറയുന്നു. കൂടാതെ ഈസംഭവം വലിയ ചർച്ചയായി മാറിയിരിക്കുന്നതിനുള്ള കാരണം സുനിൽ പരസ്കർ സമൂഹത്തിൽ നിലയും വിലയുള്ള മനുഷ്യനായത് കൊണ്ടാണ്.\nപത്രത്തിലൂടെ മോഡലിന്റെ ജീവിത പശ്ചാത്തലത്തെ മോശമായി ചിത്രീകരിക്കുന്നുണ്ട്. ഈ സംഭവം നടന്ന്6മാസങ്ങൾക്ക് ശേഷമാണ് മോഡൽ പരാതിയുമായി വരുന്നത്, ഇത് സംശയത്തിന് ഇടനൽകുന്നതായി സാമ്നയിലൂടെ ശിവസേന ചൂണ്ടികാണിക്കുന്നുണ്ട്.\nപോലിസിനേയും സമ്നയിലൂടെ കുറ്റപ്പെടുത്തിയിട്ടുണ്ട്. ഇത് പോലുള്ള കേസുകൾക്ക് വലിയ പ്രാധാന്യം നൽകി പിന്നാലെ പോകുന്നതിന് മുൻപ് പരാതിക്കാരിയുടെ സ്വാഭാവത്തെ പറ്റി പോലീസ് അന്വേഷിക്കണമായിരുന്നു.\nഈ സംഭവത്തോടു കൂടി നല്ലൊരു പോലീസ് ഉദ്യോഗസ്ഥനായ പരസ്കറിനെ സമൂഹം വില്ലനായി ചിത്രീകരിക്കുകയാണ് ചെയ്തത്. ഇപ്രകാരം മോഡലിനെ സമ്നയിലൂടെ കുറ്റപ്പെടുത്തുന്നുണ്ട്.\nകൂടാതെ ജൂലായ് 29ന് കമ്മീഷ്ണർ ഓഫീസിൽ നടന്ന ചോദ്യം ചെയ്യലിൽ ഡി.ഐ.ജി സുനിൽ പരസ്കർ പരാതിയിലുള്ള കര്യങ്ങളെ ശക്തമായി നിഷേധിച്ചിട്ടുണ്ട്.


fahadh faasil: ഫഹദ് ഹോളിവുഡിന്‍റെ മുന്‍നിരയിലേക്ക് പോലും എത്താന് കഴിയുന്ന നടന്; പ്രശംസ കൊണ്ട് മൂടി ലീ വിറ്റാക്കര് - lee whittaker says fahadh faasil can cross over to mainstream hollywood | Samayam Malayalam\nlee whittaker says fahadh faasil can cross over to mainstream hollywood\nAbin Mp | Samayam Malayalam | Updated: 14 Dec 2019, 03:42:00 PM\nബാഹുബലിയിലൂടെ മികച്ച ആക്ഷനുള്ള ദേശീയ അവാര്‍ഡ് നേടിയ, ക്യാപ്റ്റന് മാര്‍വല്, എക്സ്മെന് തുടങ്ങിയ വമ്പന് ചിത്രങ്ങളുടെ ആക്ഷന് രംഗങ്ങളൊരുക്കിയ ലീ വിറ്റാക്കറാണ് ഫഹദ് ചിത്രമായ മാലിക്കില് സംഘട്ടനമൊരുക്കുന്നത്. ചിത്രത്തിലെ നായകന് ഫഹദിനെ കുറിച്ച് ലീയ്ക്ക് പറയാനുള്ളത് ഇതാണ്.\nറിയലിസ്റ്റിക്കായ ആക്ഷനായിരിക്കും മാലിക്കിലേതെന്ന് ലീ വിറ്റാക്കര്\nഹോളിവുഡിന്‍റെ മുന്‍നിരയില് എത്താനുള്ള കഴിവുണ്ട് ഫഹദിനെന്ന് ലീ പറയുന്നു\nപ്രതീക്ഷകള് പങ്കുവച്ചു കൊണ്ട് മറ്റൊരു ഫഹദ് ഫാസില് ചിത്രവും തയ്യാറാവുകയാണ്. ടേക്ക് ഓഫ് സംവിധാനം ചെയ്ത മഹേഷ് നാരായണന്‍റെ രണ്ടാമത്തെ ചിത്രമായ മാലിക്ക്. ചിത്രത്തിലെ സംഘട്ടന രംഗങ്ങള് ഒരുക്കാനായി ഹോളിവുഡ് ആക്ഷന് കൊറിയോഗ്രാഫര് ലീ വിറ്റാക്കാറിനെയാണ് മാലിക്കിലെത്തിച്ചിരിക്കുന്നത്. ബാഹുബലി രണ്ടാം ഭാഗത്തിലെ ആക്ഷന് വിറ്റാക്കറിന് ദേശീയ പുരസ്കാരം ലഭിച്ചിരുന്നു. ആക്ഷന് രംഗങ്ങള്‍ക്ക് പേരുകേട്ട ക്യാപ്റ്റന് മാര്‍വല്, എക്സ് മെന് അപ്പോകലിപ്സ് തുടങ്ങിയ ചിത്രങ്ങളുടെ ഭാഗമായിരുന്നു വിറ്റാക്കര്.\nAlso Read: സൂപ്പര്‍ഹിറ്റ് മോഹൻലാൽ ചിത്രത്തിൻ്റെ ചൈനീസ് റീമേക്ക് ട്രെയിലര്!; ഇത് അത് തന്നെയെന്ന് ആരാധകര്!\nചിത്രത്തിന്‍റെ സംവിധായകന് മഹേഷും ഛായാഗ്രാഹകന് സനു ജോണ് വര്‍ഗ്ഗീസും ലീയും നേരത്തെ കമല്‍ഹാസന്‍റെ വിശ്വരൂപത്തില് ഒരുമിച്ച് പ്രവര്‍ത്തിച്ചിട്ടുണ്ട്. ആ പരിചയവും അടുപ്പവുമാണ് ലീയെ മാലിക്കിലെത്തിച്ചത്. മാലിക്കിന് മികച്ചൊരു കഥയുണ്ടെന്നും ഫഹദ് ഫാസിന്‍റെ പ്രകടനം ഉജ്ജ്വലമാണെന്നും ലീ പറയുന്നു. ആമിര് ഖാന്-അമിതാഭ് ബച്ചന് ചിത്രം തഗ്ഗ്സ് ഓഫ് ഹിന്ദുസ്ഥാനിലടക്കം പ്രവര്‍ത്തിച്ചിട്ടുള്ള ലീ പറയുന്നത് തനിക്ക് ലഭിച്ച ആദ്യ സ്റ്റോറി ഓറിയന്‍റഡ് ചിത്രമാണ് മാലിക്ക് എന്നാണ് ലീ പറയുന്നത്.\nവന് ബജറ്റിലുള്ള ചിത്രങ്ങള് താന് ചെയ്യാറുണ്ടെങ്കിലും കഥാപാത്രങ്ങളുടെ വികാരത്തിന് പ്രാധാന്യം നല്‍കുന്ന തരത്തിലുള്ള ആക്ഷന് ഒരുക്കാനാണ് തനിക്ക് കൂടുതല് ഇഷ്ടമെന്നും ലീ പറയുന്നു. മാലിക്കിലെ ആക്ഷന് റിയലിസ്റ്റിക്കാണെന്നും തനിക്ക് ക്രിയാത്മകമായി പ്രവര്‍ത്തിക്കാനുള്ള അവസരമുണ്ടെന്നും അദ്ദേഹം കൂട്ടിച്ചേര്‍ത്തു. കഴിഞ്ഞ കുറിച്ച് ദിവസമായി വിനയ് ഫോര്‍ട്ടും ഫഹദ് ഫാസിലും ഉള്ള രംഗമാണ് ലീ ചെയ്യുന്നത്.\nAlso Read:'ഫിങ്കേഴ്സ് ക്രോസ്ഡ്'; നിൻ്റെയൊപ്പം അഭിനയിക്കാൻ അവസരത്തിനായി കാത്തിരിക്കുന്നുവെന്ന് സ്വാസികയോട് ഉണ്ണി മുകുന്ദൻ!\n''അഭിനേതാക്കള് കാര്യങ്ങള് വളരെ വേഗം മനസിലാക്കുന്നവരാണ്. അവര്‍ക്ക് കഴിയുന്നത്ര ചെയ്യിപ്പിക്കാനാണ് ഞങ്ങളുടെ ശ്രമം. ഫഹദ് വളറെ ഓര്‍ഗാനിക്കാണ്. നല്ല നടനാണ് അദ്ദേഹം എന്നതാണ് പ്രധാനം. ഹോളിവുഡിന്‍റെ മുന്‍നിരയിലേക്ക് വരെ എത്താന് കഴിയുന്ന നടനാണ് ഫഹദ്. അത്ര കഴിവുണ്ടെന്ന് ഞാന് കരുതുന്നു'', ലീ പറയുന്നു.\nകല്യാണം കഴിഞ്ഞോ ? ചിത്രം കണ്ട് ചോദിക്കുന്നവര്‍ക്ക് രമ്യ നമ്പീശന്‍റെ മറുപടി ആര്‍ട്ടിക്കിള് ഷോ\nമാലിക്ക് ഫഹദ് ഫാസില് Lee Whittaker fahadh faasil fahad faasil movie fahad faasil malik Fahad Faasil\nWeb Title : lee whittaker says fahadh faasil can cross over to mainstream hollywood


മുംബൈയുടെ തിരിച്ചുവരവ്, പക്ഷേ വിജയമില്ല | Fanport | Pro Kabaddi News Malayalam\nHome Kabaddi Pro Kabaddi മുംബൈയുടെ തിരിച്ചുവരവ്, പക്ഷേ വിജയമില്ല\nമുംബൈയുടെ തിരിച്ചുവരവ്, പക്ഷേ വിജയമില്ല\nAugust 25, 2017 - 9:08 PM\nലക്നൗവില് നിന്ന് മത്സരങ്ങള് മുംബൈയിലേക്ക് ചേക്കേറിയപ്പോള് ആതിഥേയരായ യുമുംബയെ മറികടന്ന് ജയ്പൂര് പിങ്ക് പാന്തേഴ്സ്. ജസ്‍വീര് സിംഗിന്റെ തകര്‍പ്പന് പ്രകടനമാണ് ജയ്പൂരിനെ മത്സരത്തില് ആധിപത്യമുറപ്പിക്കുവാന് സഹായിച്ചത്. പകുതി സമയത്ത് 10 പോയിന്റ് ലീഡോടു കൂടി 24-14 എന്ന നിലയില് ജയ്പൂര് ലീഡ് ചെയ്യുകയായിരുന്നു. ആദ്യ പകുതിയില് രണ്ട് തവണ മുംബൈ ഓള്‍ഔട്ട് ആവുകയും ചെയ്തു.\nരണ്ടാം പകുതിയിലും മികച്ച പ്രകടനവുമായി ജയ്പൂര് തങ്ങളുടെ ലീഡ് ഉയര്‍ത്തിക്കൊണ്ടിരുന്നു. 10 പോയിന്റുമായി ജസ്വീര് സിംഗും9പോയിന്റുമായി പവന് കുമാറും ജയ്പൂരിന്റെ വിജയത്തിനു ചുക്കാന് പിടിച്ചു. സുിനില് സിദ്ധ ഗൗലിയാണ്(6) മികവ് പുലര്‍ത്തിയ മറ്റൊരു താരം. യുമുംബ നിരയില് അനൂപ് കുമാര് ഏഴും കുല്‍ദീപ് സിംഗ് ആറ് പോയിന്റും നേടി.\nരണ്ടാം പകുതിയില് ഒരു തവണ കൂടി മുംബൈ ഓള്‍ഔട്ടിനു വിധേയരായി. രണ്ടാം പകുതിയില് മുംബൈ കാശിലിംഗ് അഡ്കേയിലൂടെ തിരിച്ചുവരവിനു ശ്രമമായി ലീഡ് കുറച്ചു കൊണ്ടുവന്നു. പ്രതിരോധത്തില് നേരിയ ലീഡ്(12-11) മുംബൈ നേടിയെങ്കിലും ആറ് ഓള്‍ഔട്ട് പോയിന്റിന്റെ ബലത്തില് ജയ്പൂര് പിടിച്ചു നില്‍ക്കുകയായിരുന്നു. മത്സരത്തിന്റെ അവസാന നിമിഷങ്ങളില് ജയ്പൂരിനെ ഓള്‍ഔട്ട് ആക്കി ലീഡ് കുറയ്ക്കാന് മുംബൈയ്ക്കായി. മത്സരം അവസാന2മിനുട്ടിലേക്ക് കടന്നപ്പോള് ലീഡ്4ആയി ചുരുക്കിയെങ്കിലും ഫൈനല് വിസില് മുഴങ്ങിയപ്പോള് 39-36 എന്ന സ്കോറിനു ജയം ജയ്പൂര് സ്വന്തമാക്കി. ഒരു ഘട്ടത്തില് 14 പോയിന്റ് ലീഡ് വരെ ജയ്പൂര് നേടിയെങ്കിലും ലീഡ്3മാത്രമായി ചുരുക്കാന് ആതിഥേയര്‍ക്കായി.\nPrevious articleഡിവില്ലിയേഴ്സിനു ഒപ്പമെത്തി ജോ റൂട്ട്\nNext articleനെയ്മറിന് പകരക്കാരനായി ഒസ്മാൻ ഡെംബലെ ബാഴ്‌സയിൽ


മരതകക്കണ്ണന്മാർ - വിക്കിപീഡിയ\n(Corduliidae എന്ന താളിൽ നിന്നും തിരിച്ചുവിട്ടതു പ്രകാരം)\nCorduliidae - മരതകക്കണ്ണന്മാർ\nSomatochlora arctica, the northern emerald dragonfly\nകല്ലൻതുമ്പികളിലെ ഒരു കുടുംബമാണ് മരതകക്കണ്ണന്മാർ (Corduliidae). സാധാരണ കറുത്തതോ ഇരുണ്ടതോ ആയ ദേഹത്ത് പച്ചയോ മഞ്ഞയോ ഉള്ള ഭാഗങ്ങൾ ഉണ്ടാവാം. മിക്കവയ്ക്കും വലിയ മരതകപ്പച്ചക്കണ്ണുകൾ ഉണ്ട്.\nഈ കുടുംബത്തിലെ കാട്ടു മരതകൻ മാത്രമാണ് കേരളത്തിൽ കാണപ്പെടുന്നത്.\nMedia related to Corduliidae at Wikimedia Commons\nCorduliidae എന്ന ജീവവർഗ്ഗവുമായി ബന്ധപ്പെട്ട വിവരങ്ങൾ വിക്കിസ്പീഷിസിൽ കാണുക.\n"https://ml.wikipedia.org/w/index.php?title=മരതകക്കണ്ണന്മാർ&oldid=2919158" എന്ന താളിൽനിന്ന് ശേഖരിച്ചത്\nഈ താൾ അവസാനം തിരുത്തപ്പെട്ടത്: 16:00, 11 ഡിസംബർ 2018.


ലണ്ടനില് 16കാരനായ സിഖ് കൗമാരക്കാരന് കുത്തേറ്റു മരിച്ചു\nWed Dec 01 2021 17:41:07 GMT+0530 (India Standard Time)\n16കാരനായ അഷ്മീത് സിംഗ് ആണ് കൊല്ലപ്പെട്ടത്. സംഭവത്തില് സ്‌കോട്ട്‌ലന്‍ഡ് യാര്‍ഡ് ഉദ്യോഗസ്ഥര് അന്വേഷണം ആരംഭിച്ചു.\nSRF26 Nov 2021 1:39 AM GMT\nലണ്ടന്: പടിഞ്ഞാറന് ലണ്ടന് തെരുവില് കവര്‍ച്ചയ്ക്കിടെ ബ്രിട്ടീഷ് സിഖ് കൗമാരക്കാരനെ കുത്തിക്കൊലപ്പെടുത്തി. 16കാരനായ അഷ്മീത് സിംഗ് ആണ് കൊല്ലപ്പെട്ടത്. സംഭവത്തില് സ്‌കോട്ട്‌ലന്‍ഡ് യാര്‍ഡ് ഉദ്യോഗസ്ഥര് അന്വേഷണം ആരംഭിച്ചു.\nബുധനാഴ്ച രാത്രി സൗത്ത്ഹാളിലെ റാലി റോഡില്‍വച്ചാണ് സംഭവം. കുത്തേറ്റെന്ന റിപോര്‍ട്ടുകള് ലഭിച്ചതിനെതുടര്‍ന്ന് ലണ്ടന് ആംബുലന്‍സ് സര്‍വീസില് (LAS) നിന്നുള്ള പാരാമെഡിക്കുകള്‍ക്കൊപ്പം പങ്കെടുത്തതായി മെട്രോപൊളിറ്റന് പോലിസ് പറഞ്ഞു.\n'അടിയന്തര സേവനങ്ങളുടെ ശ്രമങ്ങള് ഉണ്ടായിരുന്നിട്ടും, കുറച്ച് സമയത്തിന് ശേഷം അദ്ദേഹം സംഭവസ്ഥലത്ത് തന്നെ മരിച്ചു. അദ്ദേഹത്തിന്റെ അടുത്ത ബന്ധുക്കളെ വിവരമറിയിച്ചു; ഔപചാരിക ഐഡന്റിഫിക്കേഷന് കാത്തിരിക്കുന്നു'-പോലിസ് പറഞ്ഞു.\nBritish Sikh Boy Stab To Death Robbery Police


വ്യാജ വാര്‍ത്തകള് പരത്തുന്ന മാധ്യമങ്ങളുടെയും പെലെയുടെയും വായടപ്പിച്ച് നെയ്മര് | The Indian Telegram\nബ്രസീലിയ: ഫുട്‌ബോളിന്റെ ഇതിഹാസം സാക്ഷാല് പെലെക്കും, തന്നെക്കുറിച്ചു വ്യാജ വാര്‍ത്തകള് പരത്തുന്ന മാധ്യമങ്ങള്‍ക്കും ഒരുപോലെ മറുപടി നല്‍കിയിരിക്കുകയാണ് ബ്രസീലിയന് താരം നെയ്മര് ജൂനിയര്. നെയ്മറെ കുറിച്ച് കുറച്ചു ദിവസമായി വ്യാജ വാര്‍ത്തകള് പരക്കുകയാണ്. ബാഴ്‌സലോണയില് നിന്നും പാരീസ് സെന്റ് ജര്‍മനിലേക്ക് പോകാന് എടുത്ത തീരുമാനം താരത്തിന് ഇപ്പോള് തെറ്റായിരുന്നു എന്നു തോന്നുന്നതായും അതിന്റെ പേരില് അദ്ദേഹം പാശ്ചാത്തപിക്കുന്നു എന്നുമൊക്കെയാണ് വാര്‍ത്തകള് പരക്കുന്നത്, കൂടാതെ ബാഴ്‌സയിലേക്ക് താരത്തിന് തിരികെ പോകാന് ഉള്ള ശ്രമങ്ങളും അദ്ദേഹം നടത്തുന്നു എന്നാണ് മാധ്യമങ്ങള് പറഞ്ഞു പരത്തുന്നത്. മറ്റൊരു സംഘം താരം റയല് മാഡ്രിഡിലേക്ക് പോകാന് തയ്യാറായി നില്‍ക്കുകയാണ് എന്ന വാര്‍ത്തയാണ് പരത്തുന്നത്. എന്നാല് ഈ രണ്ടു വര്‍ത്തകളും നെയ്മര് നിഷേധിച്ചു.\nബാഴ്‌സയില് തനിക്ക് കിട്ടേണ്ട അംഗീകാരം പോലും പലപ്പോഴും മെസ്സിയുടെ പേരില് ചാര്‍ത്തപ്പെടുന്നു എന്ന ചിന്ത മൂലം റെക്കോര്‍ഡ് തുകക്കാണ് നെയ്മര് ബാഴ്‌സയുടെ പടിയിറങ്ങിയത്. അതു വെറുമൊരു ചിന്ത മാത്രം അല്ലായിരുന്നു അതൊരു യാഥാര്‍ഥ്യം തന്നെ ആയിരുന്നു. ചാമ്പ്യന്‍സ് ലീഗിലെ നിര്‍ണായക മത്സരത്തില് തന്റെ ഒറ്റയൊരാളുടെ മികവ് കൊണ്ട് PSGയെ തകര്‍ത്ത മത്സരം മാത്രം നോക്കിയാല് മതി അത് മനസിലാക്കാന്. റെക്കോര്‍ഡ് തുകക്ക് ബാഴ്‌സയില് നിന്നും പാരീസില് എത്തിയ താരം അവിടെ സന്തുഷ്ഠനാണ്. ഗോളടിച്ചുകൊണ്ടും അടിപ്പിച്ചുകൊണ്ടും താരം സന്തോഷവാനായി മുന്നേറുകയാണ്.\nതാന് പലപ്പോഴും കളിക്കളത്തില് അഭിനയിക്കുന്നു എന്നു പരിഭവപ്പെട്ട ഫുട്‌ബോള് ഇതിഹാസം പെലെക്കും നെയ്മര് മറുപടി നല്‍കി. പെലെയുടെ വിമര്‍ശനത്തെ താന് അംഗീകരിക്കുന്നു എന്നും, എല്ലായ്‌പ്പോഴും താന് അഭിനയിക്കുകയല്ല എന്നും നെയ്മര് പറഞ്ഞു..\nRead more on: neymer\nനെയ്മര് തിരിച്ച് ബാഴ്‌സയിലേക്ക്? മെസി പറയുന്നതിങ്ങനെയാണ്\nഞാനിപ്പോള് പൂര്‍ണ്ണ ആരോഗ്യവാനാണ്; മോശം അവസ്ഥകളില് നിന്ന് പ്രചോദനമുള്‍ക്കൊണ്ട് പുതിയ ലക്ഷ്യത്തിലേക്ക് ഇറങ്ങും;…\nനെയ്മര് എംബപ്പേയേക്കാള് മികച്ച കളിക്കാരന്; പക്ഷേ ആ ഒരു കാര്യം മാത്രം അംഗീകരിക്കാനാവില്ല:…\nമെസീ നെയ്മര് റോണോ നിങ്ങള് കണ്ടോ ഇത്; സൂപ്പര് താരങ്ങളുടെ പെനല്‍റ്റി കിക്കുകള്…\nക്ലബ് വിടാന് അനുവദിക്കണം ബാഴ്‌സയോട് യുവതാരം; നെയ്മര് ബാഴ്‌സയിലേക്ക്?


8 crore farmers get rs 2000 each says finance minister nirmala sitharaman | 8 കോടി കര്‍ഷകര്‍ക്ക് 2000 രൂപ, 20 കോടി സ്ത്രീകള്‍ക്ക് പണമെത്തി, വിശദീകരിച്ച് ധനമന്ത്രി!! - Malayalam Oneindia\nUpdated: Sun, May 17, 2020, 12:00 [IST]\nദില്ലി: അഞ്ചാമത് വാര്‍ത്താസമ്മേളനത്തില് സാമ്പത്തിക പാക്കേജിനെ കുറിച്ച് വിശദീകരിച്ച് ധനമന്ത്രി നിര്‍മലാ സീതാരാമന്. ഒറ്റത്തവണ തീര്‍പ്പാക്കുന്ന പദ്ധതികളാണ് കര്‍ഷകര്‍ക്കായി ഒരുക്കിയത്. പ്രധാനമന്ത്രി കിസാന് യോജന പ്രകാരം കര്‍ഷകരുടെ അക്കൗണ്ടിലേക്ക് രണ്ടായിരം രൂപയാണ് നേരിട്ട് എത്തിച്ചത്. ഇത് 8.19 കോടി കര്‍ഷകരുടെ അക്കൗണ്ടില് എത്തിയതായും മന്ത്രി പറഞ്ഞു. മെയ് 15 വരെയുള്ള കണക്കാണിത്. കൊറോണ കാലത്തെ പ്രതിസന്ധി വലിയ അവസരമാക്കി മാറ്റാനാണ് ലക്ഷ്യമിടുന്നതെന്ന് ധനമന്ത്രി വ്യക്തമാക്കി. അതേസമയം ഏഴ് മേഖലകളെ കേന്ദ്രീകരിച്ചുള്ള പ്രഖ്യാപനങ്ങള് ധനമന്ത്രി അവസാനത്തെ വാര്‍ത്താസമ്മേളത്തില് പ്രഖ്യാപിച്ചത്.\nഗ്രാമീണ തൊഴിലുറപ്പ്, ആരോഗ്യവും വിദ്യാഭ്യാസവും, ബിസിസും കോവിഡും, കമ്പനി ആക്ടിന്റെ ഡീക്രിമിനലൈസേഷന്, ബിസിനസ് സൗഹൃദാന്തരീക്ഷമുണ്ടാക്കുക, പൊതുമേഖലാ സ്ഥാപനങ്ങള്, സംസ്ഥാന സര്‍ക്കാരുമായി ബന്ധപ്പെട്ട മേഖലകള് എന്നിവയെ കുറിച്ചാണ് ധനമന്ത്രി പ്രധാനമായും വിശദീകരിച്ചത്. അതേസമയം ജന്‍ധന് അക്കൗണ്ടുള്ള 20 കോടി സ്ത്രീകള്‍ക്ക് നേരിട്ട് പണം അക്കൗണ്ടിലെത്തിയതായും ധനമന്ത്രി വിശദീകരിച്ചു. സാമൂഹിക സഹായ പദ്ധതി പ്രകാരം 2800 കോടി ഇതുവരെ നല്‍കി കഴിഞ്ഞതായും ധനമന്ത്രിപറഞ്ഞു. ശ്രമിക് ട്രെയിനുകളുടെ ചിലവുകള് കേന്ദ്ര സര്‍ക്കാരാണ് വഹിക്കുന്നതെന്നും, 85 ശതമാനം തുക കേന്ദ്രം തന്നെ നല്‍കുമെന്നും ധനമന്ത്രി പറഞ്ഞു.\nസംസ്ഥാനങ്ങളുടെ ആരോഗ്യ സംരക്ഷണ പദ്ധതികള്‍ക്കായി 4100 കോടി ഇതുവരെ നല്‍കിയതായും ധനമന്ത്രി പറഞ്ഞു. വീടുകളില് ഇന്റര്‍നെറ്റില്ലാത്തവര്‍ക്ക് സ്വയം പ്രഭ ഡിടിഎച്ച് ചാനലുകളുടെ സഹായം ലഭ്യമാക്കും. സ്‌കൂള് വിദ്യാഭ്യാസത്തിനായി മൂന്ന് ചാനലുകളെ തിരഞ്ഞെടുത്തിട്ടുണ്ടെന്നും നിര്‍മല സീതാരാമന് പറഞ്ഞു. 12 ചാനലുകള് കൂടി ഇതിലേക്ക് എത്തുമെന്നും ധനമന്ത്രി വ്യക്തമാക്കി. അതേസമയം മഹാത്മാ ഗാന്ധി ഗ്രാമീണ തൊഴിലുറപ്പ് പദ്ധതിക്കായി 40000 കോടി രൂപ അധികമായി അനുവദിക്കും. ഇത് തൊഴില് മേഖലയെ ശക്തിപ്പെടുത്തുന്നതിന് വേണ്ടിയാണെന്നും നിര്‍മല പറഞ്ഞു.\nആരോഗ്യ മേഖലയില് നവീകരണുണ്ടാവും. ചെലവഴിക്കല് വര്‍ധിപ്പിക്കാനും പൊതുപങ്കാളിത്തം വര്‍ധിപ്പിക്കാനും ശ്രമിക്കും. ആരോഗ്യ മേഖലയ്ക്കായി പ്രധാനമന്ത്രി 15000 കോടി പ്രഖ്യാപിച്ചിട്ടുണ്ട്. 50 ലക്ഷത്തിന്റെ ഇന്‍ഷുറന്‍സ് ആരോഗ്യ പ്രവര്‍ത്തകര്‍ക്കായുണ്ടെന്നും ധനമന്ത്രി വ്യക്തമാക്കി. അതേസമയം ജന്‍ധന് അക്കൗണ്ടുകള് ഉള്ള സ്ത്രീകള്‍ക്ക് 10025 കോടിയാണ് നല്‍കിയിരിക്കുന്നത്. 2.2 കോടി നിര്‍മാണ തൊഴിലാളികള്‍ക്ക് 3950 കോടി രൂപ നല്‍കി കഴിഞ്ഞു. 6.81 കോടി പേര്‍ക്ക് സൗജന്യമായി എല്‍പിജി സിലിണ്ടറും, 12 ലക്ഷം ഇപിഎഫ്ഒക്കാര്‍ക്ക് ഓണ്‍ലൈനായി തുക പിന്‍വലിക്കാനും സാധിക്കുമെന്നും നിര്‍മല പറഞ്ഞു. രാജ്യത്തെ നൂറ് യൂണിവേഴ്‌സിറ്റികള് മെയ് 30ന് ഓണ്‍ലൈന് കോഴ്‌സുകള് ആരംഭിക്കുമെന്നും ധനമന്ത്രി പറഞ്ഞു.\n8 crore farmers get rs 2000 each says finance minister nirmala sitharaman


നിഷേധത്തിന്റെ പോർട്രൈറ്റ് എന്ന് മാധ്യമങ്ങൾ വിശേഷിപ്പിച്ച ചിത്രത്തെക്കുറിച്ച് പറയാം, ഇങ്ങനെയൊരു അന്ത്യരംഗം ആർക്കും ഉണ്ടാകില്ല - Boolokam\nHome sad story നിഷേധത്തിന്റെ പോർട്രൈറ്റ് എന്ന് മാധ്യമങ്ങൾ വിശേഷിപ്പിച്ച ചിത്രത്തെക്കുറിച്ച് പറയാം, ഇങ്ങനെയൊരു അന്ത്യരംഗം ആർക്കും ഉണ്ടാകില്ല\nകവിയും നാടക കൃത്തും നടനും നർത്തകനും ഒക്കെ ആയിരുന്ന സുരാസുവിന്റെ അന്ത്യ യാത്രയുടെ ചിത്രം – അപാര ദൃശ്യ സമന്വയമായിരുന്നു ആ ഫ്രെയിമിന്റെ ചാലക ശക്തി .1997 ലെ മികച്ച ന്യൂസ് ഫോട്ടോക്കുള്ള തിരുവനന്തപുരം പ്രസ് ക്ലബ് പുരസ്കാരവും അമേരിക്കൻ സംഘടനയായ FOCANA യുടെ അവാർഡും എനിക്ക് നേടിത്തന്ന ചിത്രമാണത്.1997 ജൂണ് 5\nസുരാസുവിന്റെ മൃതദേഹം മദ്യത്തിൽ വിഷം കലർത്തി കഴിച്ച് ആത്മഹത്യ ചെയ്യപ്പെട്ട നിലയിൽ കോട്ടയം റെയിൽവേ സ്റ്റെഷനിൽ കണ്ടെത്തുകയായിരുന്നു .അജ്ഞാതാവസ്ഥയിൽ കിടന്ന മൃതദേഹം ആരോ തിരിച്ചറിഞ്ഞു . അങ്ങനെ മാതൃഭുമിയുടെ ഒന്നാം പേജിൽ ആ മരണ വാർത്ത വന്നു .\nഎറണാകുളം പച്ചാളം പൊതു ശ്മശാനതിൽ സുരാസുവിന്റെ മൃത ദേഹം സംസ്കരിക്കാനുള്ള ഒരുക്കങ്ങൾ നടക്കുമ്പോഴാണ് ഞാൻ അവിടെ എത്തുന്നത് .എന്നെപ്പോലെ പത്തു പന്ത്രണ്ടു പേർ കൂടി സ്ഥലത്തുണ്ട് .AMMA എന്ന സംഘടനയുടെ ഒരു പുഷ്പചക്രം സുരാസുവിന്റെ പുറത്തു വെച്ചിട്ടുണ്ട്. ബന്ധുക്കള് എന്ന് തോന്നുന്ന ആരെയും അവിടെ കണ്ടില്ല.മതപരമായ ചടങ്ങുകളും ഉണ്ടായില്ല .”സുരാസുവിന്റെ ഭാര്യയും മക്കളും അറിഞ്ഞോ ? “- അവിടെ കൂടി നിന്നവർ പരസ്പരം ചോദിച്ചു .\n“വടക്കേ ഇന്ത്യയിലെവിടെയോ ആണ് അവരിപ്പോൾ താമസമെന്നാണ് കേട്ടത് . ഇന്നത്തെ മാതൃഭുമിയിൽ ഒന്നാം പേജിൽ വാർത്ത വന്നതല്ലേ . അറിഞ്ഞുകാണും….. ” ഒരു ദീർഘ നിശ്വാസത്തോടെ ആരോ ഒരാൾ പറഞ്ഞു .മൃതദേഹം ചിതയിലേക്ക് എടുക്കാൻ സമയമായി .\nവിറക് കൊള്ളികൾ കൊണ്ട് ആറടി നീളത്തിൽ അടുക്കി വെച്ച ചിത തയ്യാറായിരിക്കുന്നു .സുരാസുവിന്റെ മൃത ദേഹം ആരാണ് ചിതയിലേക്ക് എടുക്കുന്നത് എന്നറിയാനുള്ള ആകാംക്ഷയോടെ എല്ലാരും കൈകെട്ടി നിൽകുന്നു .ശ്മശാന വളപ്പിലെ പുൽകൊടി പോലും നിശ്ചലമായ അവസ്ഥ .പെട്ടെന്ന് ഒരു കാർ അവിടെ വന്ന് നിന്നു . എല്ലാരും തിരിഞ്ഞു നോക്കി .\n“സുരാസുവിന്റെ ഭാര്യയും മകനുമാണത്”\n“അമ്മുവേടത്തിയാണത് . പദ്മേച്ചിയുടെ മകനാണ് കൂടെയുള്ളത് . പദ്മേച്ചി വന്നില്ലാ തോന്നുന്നു ” – ആരോ പറഞ്ഞു . .\nആ അമ്മയും മകനും കാറിൽ നിന്നിറങ്ങി നടന്നു വന്ന് മൃതദേഹത്തിൽ ഒന്ന് നോക്കി .എന്നിട്ട് പരസ്പരം കെട്ടിപ്പിടിച്ചു കരഞ്ഞു .\nസുരാസുവിന്റെ മരണ വാർത്ത വന്ന മാതൃഭുമി പത്രം ആ അമ്മ കയ്യിൽ മുറുകെ പിടിച്ചിരിക്കുന്നത് കാണാം .ഹൃദയസ്പർശിയായ ആ നിമിഷം എന്റെ ക്യാമറ ഒപ്പിയെടുത്തു. അതാണ് ഈ ദൃശ്യം .വല്ലാത്തൊരു കാഴ്ചയായിരുന്നു അത് .അച്ഛൻ, അമ്മ , മകൻ …….ചിത !!!\nസൃഷ്ടി , സ്ഥിതി , സംഹാരം , താണ്ഡവം എന്നിവയുടെ നാഥനായ ശ്രീ പരമേശ്വരന്റെ, കരിക്കട്ടയിൽ ആരോ കോറിയിട്ട, ചിത്രം !!!\nവർണനകൾകതീതമായ പശ്ചാത്തലവും ജീവിതത്തിന്റെയും മരണത്തിന്റെയും അനിർവചനീയമായ നിമിഷാര്ധവും ബന്ധങ്ങളുടെ ബലവും സമന്വയിച്ച ഫ്രെയിമായിരുന്നു അത് . ഞാൻ ബൈക്കിൽ കയറി മാതൃഭൂമി ഓഫീസിലേക്ക് പോയി . വണ്ടിയോടിച്ചു പോകുമ്പോൾ എന്റെ മനസ് ആ ശ്മശാനത്തിൽ തന്നെ ആയിരുന്നു . ഓഫീസിൽ ചെന്ന് നേരെ ഡാർക്ക് റൂമിലേക്ക് കയറി . ലൈറ്റ് ഓഫ് ചെയ്ത ശേഷം ഫിലിം കാമറയില് നിന്ന് പുറത്തെടുത്തു .ഡാർക്ക് റൂം അസിസ്റ്റന്റ് സുധീർ മോഹനെ ആ ഫിലിം ഏല്പിച്ചിട്ട് ഞാനൊരു കസേരയിൽ ഇരുന്നു . കൂരിരുട്ടിന്റെ അഗാധതയിലേക്ക് കണ്ണ് നട്ട് ഞാന് ഒരു നിമിഷം നിസന്ഗനായിരുന്നു. സുധീര്, ടൈമര് സെറ്റ് ചെയ്തശേഷം, ഫിലിം ടാങ്കിലിട്ടു വെള്ളവും ഡെവലപറും ഫിക്സറും മാറ്റിക്കൊണ്ടിരുന്നു .\n“ഹോ , വല്ലാത്തൊരു കാഴ്ച ആയിരുന്നു അത് . കണ്ണിൽ നിന്നും അത് മായുന്നില്ല ” – ഞാൻ പറഞ്ഞു\nഏതാനും നിമിഷങ്ങള്ക്ക് ശേഷം അവൻ ചുവന്ന ലൈറ്റ് ഇട്ടു .ഞാൻ ആകാംക്ഷയോടെ എഴുന്നേറ്റു ഫിലിം എടുത്തു നോക്കി .\nരണ്ടു ഫ്രെയിം മാത്രമേ എടുത്തിട്ടുള്ളൂ . എങ്കിലും രണ്ടും നന്നായി കിട്ടിയിട്ടുണ്ട് .ഒട്ടും താമസിയാതെ ആ ഫോട്ടോ പ്രിൻറ്റിട്ടു .\nആ ഫോട്ടോ ന്യൂസ് ഡസ്കിൽ ഏല്പിചു. അത് കണ്ടവരെല്ലാം ഒരു നിമിഷം നിശ്ചലമായി\nമാതൃഭുമിയുടെ ചരമ പേജിൽ വളരെ അപ്രധാനമായാണ് ഈ ഫോട്ടോ അച്ചടിച്ച് വന്നത് .അതുകൊണ്ട് ആരും അന്ന് അത് ശ്രദ്ധിച്ചില്ല .പക്ഷെ ഈ ചിത്രത്തിന് FOCANA അവാർഡ് കിട്ടിയപ്പോൾ ആണ് ചർച്ചയായത് .അമേരിക്കയിലെ എക്സിബിഷനിൽ വെച്ചിരുന്ന ഈ ചിത്രം കണ്ട് ശ്രീ സൂര്യ ക്രിഷ്ണമൂർത്തി സർ എന്നെ അവിടെ നിന്ന് വിളിച്ചു, അഭിനന്നിച്ചു .” ചന്ദ്രകുമാർ , ഇത് വെറുമൊരു ചിത്രമല്ല . ഇത് കണ്ടപ്പോൾ ഒരു നിമിഷം ഞാൻ നിശ്ചലമായ പോലെ തോന്നി . സുരാസു എന്ന കലാകാരനെ അറിയാവുന്നവര്ക്കേ ഈ ചിത്രം ഉൾകൊള്ളാനാവൂ .\nഎന്തായാലും അഭിനന്ദനങ്ങൾ . ഈ ചിത്രം 51 ദിവസം നീണ്ടു നിൽകുന്ന സൂര്യ ഫെസ്റിവൽ ന്റെ bookletinte ഒന്നാം പേജിൽ നിങ്ങളുടെ അനുവാദത്തോടെ ഞാൻ കൊടുക്കും . “അദ്ദേഹത്തിന്റെ ഈ വാക്കുകൾ ഞാൻ ഇപ്പോഴും നന്ദിയോടെ ഓർകുന്നു .\nവീണിടം വിഷ്ണുലോകമായി കരുതി , എപ്പോഴെങ്കിലും വന്നുപോകാനുള്ള ഒരു ഇടത്താവളമായി കുടുംബത്തെ കണ്ടിരുന്ന സുരാസു ……….\nസമ്പ്രദായങ്ങളോടൊക്കെ കലഹിച്ച്………ചട്ടക്കൂടുകളെയൊക്കെ ചവിട്ടിപ്പൊളിച്ച് ……നിഷേധിയായി ജീവിതം നയിച്ച് നിഷേധിയായി തന്നെ മരണവും വരിച്ച സുരാസുവിന്റെ അന്ത്യരംഗം ഇതാ ഞാന് നിങ്ങള്‍ക്ക് മുന്നില് സമര്‍പ്പിക്കുന്നു\nPrevious articleഇന്ത്യൻ സിനിമയിലെ കായികതാരങ്ങൾ\nNext articleകൊറോണ: അവസാനത്തിന്റെ തുടക്കം?


rohit hits five centuries inawc - Malayalam MyKhel\n» ആ റെക്കോര്‍ഡ് ഹിറ്റ്മാന് ഇങ്ങെടുത്തു... ലോകകപ്പിലെ അഞ്ചാം സെഞ്ച്വറിയുമായി രോഹിത്\nആ റെക്കോര്‍ഡ് ഹിറ്റ്മാന് ഇങ്ങെടുത്തു... ലോകകപ്പിലെ അഞ്ചാം സെഞ്ച്വറിയുമായി രോഹിത്\nPublished: Saturday, July 6, 2019, 22:28 [IST]\nലണ്ടന്: ഇംഗ്ലണ്ട് ലോകകപ്പ് ഇനി ഓര്‍ക്കപ്പെടുക രോഹിത് ശര്‍മയുടെ പേരിലായിരിക്കും. അത്രയ്ക്ക് ഗംഭീരമായ കുതിപ്പാണ് രോഹിത്തില് നിന്ന് ഇത്തവണ ഉണ്ടായിരിക്കുന്നത്. ശ്രീലങ്കയ്‌ക്കെതിരെയുള്ള മത്സരത്തിലും ഹിറ്റ്മാന് സെഞ്ച്വറി അടിച്ചിരിക്കുകയാണ്. അതിന് പുറമേ വലിയൊരു ലോക റെക്കോര്‍ഡും രോഹിത്തിനെ തേടിയെത്തിയിരിക്കുകയാണ്. ഒരു ലോകകപ്പില് ഏറ്റവുമധികം സെഞ്ച്വറി നേടുന്ന കളിക്കാരനെന്ന റെക്കോര്‍ഡാണ് രോഹിത്തിന് സ്വന്തമായിരിക്കുന്നത്.\nലോകകപ്പില് ഒരാള് പോലും അഞ്ച് സെഞ്ച്വറികള് നേടിയിട്ടില്ല. ശ്രീലങ്കയുടെ കുമാര് സംഗക്കാര നാല് സെഞ്ച്വറികള് നേടിയിരുന്നു. അതാണ് രോഹിത് ഇപ്പോള് മറികടന്നിരിക്കുന്നത്. ഇതോടെ ആ റെക്കോര്‍ഡ് രോഹിത്ത് സ്വന്തം പേരിലാക്കിയിരിക്കുകയാണ്. രോഹിത്തിന്റെ തുടര്‍ച്ചയായ മൂന്നാം സെഞ്ച്വറിയാണിത്. നേരത്തെ ഇംഗ്ലണ്ട്, ബംഗ്ലാദേശ്, എന്നീ ടീമുകളോട് തുടര്‍ച്ചയായ സെഞ്ച്വറികള് രോഹിത്ത് നേടിയിരുന്നു.\nസംഗക്കാര 2015ലെ ലോകകപ്പിലാണ് നാല് സെഞ്ച്വറികള് അടിച്ചത്. അതേസമയം തുടര്‍ച്ചയായി നാല് സെഞ്ച്വറികള് നേടിയതോടെ സച്ചിന് ടെണ്ടുല്‍ക്കര്‍ക്കൊപ്പം എത്താനും രോഹിത്തിന് സാധിച്ചു. സച്ചിന് ലോകകപ്പില് ആറ് സെഞ്ച്വറികളുണ്ട്. ഇത് 1992 മുതല് 2011 വരെയുള്ള കണക്കാണിത്. രോഹിത്തിന് ലോകകപ്പില് ആറ് സെഞ്ച്വറികളുണ്ട്. കഴിഞ്ഞ ലോകകപ്പിലും രോഹിത് സെഞ്ച്വറി നേടിയിരുന്നു. അതേസമയം ഒരു ലോകകപ്പില് ഏറ്റവും കൂടുതല് റണ്‍സെടുത്ത സച്ചിന്റെ റെക്കോര്‍ഡും രോഹിത് തകര്‍ക്കാന് സാധ്യതയുണ്ട്.\nമത്സരത്തില് രജിത രോഹിത്തിനെ 103 റണ്‍സില് നില്‍ക്കെ പുറത്താക്കി. 14 ബൗണ്ടറിയും രണ്ട് സിക്‌സറും രോഹിത് അടിച്ചിരുന്നു. രോഹിത്തിന് ലോകകപ്പില് ഇപ്പോള് 647 റണ്‍സായി. സച്ചിന്റെ പേരിലുള്ള 673 റണ്‍സിന്റെ റെക്കോര്‍ഡ് അടുത്ത മത്സരത്തില് രോഹിത് തകര്‍ത്തേക്കും. ബംഗ്ലാദേശിന്റെ ഷാക്കിബ് അല് ഹസനും ടൂര്‍ണമെന്റില് 600ലധികം റണ്‍സെടുത്തിട്ടുണ്ട്. ഇതാണ് രോഹിത്ത് കടത്തി വെട്ടിയത്. ഹെയ്ഡന്റെ പേരിലുള്ള റെക്കോര്‍ഡും ഭീഷണിയിലാണ്.\nStory first published: Saturday, July 6, 2019, 22:28 [IST]


പുതിയ കേന്ദ്രമന്ത്രിസഭയുടെ ടേക്ക് ഓഫ് |\nപുതിയ കേന്ദ്രമന്ത്രിസഭയുടെ ടേക്ക് ഓഫ്\nJun 16, 2019, 09:51 PM IST\n# ജയ്ദീപ് മേനോൻ | jaideep.menon@gmail.com\nനിഫ്റ്റി കഴിഞ്ഞവാരം 12000 എന്ന ഉയർന്ന നിലവാരത്തിനും 11800 എന്ന താഴ്ന്ന നിലവാരത്തിനും ഉള്ളിലായിരുന്നു വ്യാപാരം ചെയ്തിരുന്നത്. ആഗോള വിപണികൾ പലതും അമേരിക്കൻ വിപണിയുടെ ചുവടുപിടിച്ച് വൻ മുന്നേറ്റം നടത്തിയ ഒരാഴ്ചയിൽ 12000 എന്ന ഉയർന്ന നിലവാരത്തിൽ ആഴ്ചയുടെ ആദ്യദിവസങ്ങളിൽ ട്രേഡ് ചെയ്തിരുന്ന നിഫ്റ്റി താഴേക്കുവന്ന് 11823 നിലവാരത്തിൽ ആണ് വ്യാപാരം അവസാനിപ്പിച്ചത്. ഇത് 11821 എന്ന സപ്പോർട്ടിന് തൊട്ടുമുകളിൽ ആയിരുന്നു എന്നത് മാത്രമായിരുന്നു കഴിഞ്ഞ ആഴ്ചയിലെ ഏക ആശ്വാസം.\nവരുംദിനങ്ങളിൽ നിഫ്റ്റി 11821 നിലവാരത്തിന് താഴെക്ക് ക്ളോസ് ചെയ്യുന്നത് കൂടുതൽ തിരുത്തൽ നടക്കാനിരിക്കുന്നതിന്റെ ആദ്യ ലക്ഷണമാവും. 11748 നിലവാരമാണ് പിന്നീട് ശ്രദ്ധിക്കേണ്ട സപ്പോർട്ട്. ഈ നിലവാരവും ക്ളോസിങ് ബേസിസിൽ നഷ്ടപ്പെട്ടാൽ കൂടുതൽ തകർച്ച പ്രതീക്ഷിക്കേണ്ടിവരും. അത് 11656-11260 നിലവാരങ്ങളിലേക്ക് തുടരുകയും ചെയ്യാം. എന്നാൽ, വരുംദിനങ്ങളിൽ 11874 നിലവാരത്തിന് മുകളിലേക്ക് ക്ളോസ് ചെയ്യിക്കാനായാൽ ഇപ്പോഴത്തെ പ്രതിസന്ധി ഒഴിവായിക്കിട്ടും. 12100-12582 നിലവാരങ്ങളിലേക്കുള്ള നീക്കം തുടരാനും ഇത് കാരണമാകും.\nകേന്ദ്രത്തിൽ പുതിയ ഗവൺമെന്റിന്റെ ആദ്യ പാർലമെന്റ് സമ്മേളനം തിങ്കളാഴ്ച തുടങ്ങുകയാണ്. ഈ സമ്മേളനത്തിൽത്തന്നെ, വരുന്ന ജൂലായ് അഞ്ചിന് പുതിയ മന്ത്രിസഭയുടെ ആദ്യ ബജറ്റും അവതരിപ്പിക്കപ്പെടുന്നു. പ്രധാനമന്ത്രി ഫിനാൻസ് ഡിപ്പാർട്ട്‌മെന്റിലെ പ്രമുഖരെ വരുംദിനങ്ങളിൽ നേരിട്ട് കാണുന്നുണ്ട്. അടുത്ത അഞ്ച് വർഷത്തേക്കുള്ള ഒരു റോഡ് മാപ്പ് ഇത്തവണത്തെ കന്നി ബജറ്റിൽ നിർമല സീതാരാമനിൽനിന്ന് പ്രതീക്ഷിക്കുന്നുണ്ട്.\nസാമ്പത്തിക മേഖലയിലെയും തൊഴിൽ മേഖലയിലെയും പ്രശ്നങ്ങൾ പരിഹരിക്കുക എന്നതാവും ധനമന്ത്രി നേരിടുന്ന പ്രധാന വെല്ലുവിളി. ഇതിനെ എങ്ങനെ പുതിയ ധനമന്ത്രി നോക്കിക്കാണുന്നുവെന്നത് വളരെ പ്രധാനമാണ്.\nപ്രത്യേകിച്ച് കൂടുതൽ നികുതിഭാരം അടിച്ചേൽപ്പിക്കാതെ ഇത് എങ്ങനെ സാധ്യമാക്കും എന്നത്.\nഅമേരിക്കയുടെ വ്യാപാരനയത്തിലെ നടപടികൾക്ക് എതിരായി ഇന്ത്യ നികുതിനിരക്കുകൾ വർധിപ്പിച്ച് തിരിച്ചടിച്ചത് കഴിഞ്ഞ വെള്ളിയാഴ്ച വിപണിയിലെ അവസാനമണിക്കൂറിലെ ഏതാണ്ട് 100 പോയന്റിന്റെ തകർച്ചയ്ക്ക് കാരണമാക്കിയിരുന്നു. അമേരിക്ക ഇതിനുള്ള തിരിച്ചടി നടത്തുമോ എന്നതാണ് ഇനി നോക്കിക്കാണേണ്ടത്. ഈ ഒരു വിഷയത്തിൽ ഇന്ത്യയെ വെറുപ്പിക്കുന്നത്, ഇന്ത്യ ചൈനയോട് കൂടുതൽ അടുക്കുന്നതിന് കാരണമാവുമോ എന്ന ഭയം അമേരിക്കൻ ഭരണകൂടത്തിന് ഇല്ലാതില്ല. എങ്കിലും ട്രംപ് എന്ന ഒറ്റയാൻ എന്താണിനി ട്വിറ്ററിൽ കുറിക്കാൻ പോവുന്നത് എന്നറിയാൻ ഇടപാടുകാർ ആശങ്കയോടെയാണ് കാത്തിരിക്കുന്നത്.\nഇന്ത്യയിൽ5ജി സ്‌പെക്‌ട്രം അനുവദിക്കുന്നതിന്റെ തീരുമാനമെടുക്കാൻ ടെലികോം കമ്മിറ്റി തിങ്കളാഴ്ച കൂടുന്നുണ്ട്. മുൻപ് സൂചിപ്പിച്ചതുപോലെ ജൂൺ 17 തിങ്കളാഴ്ച പുതിയ ഗവൺമെന്റിന്റെ ബജറ്റ് സമ്മേളനം ആരംഭിക്കുകയാണ്, ജൂലായ് 26 വരെ നീളുന്ന ഈ സമ്മേളനത്തിൽ മോദി 2.0-ന്റെ നയപരിപാടികൾ എന്തൊക്കെയെന്നും അറിയാം. ജൂൺ 20-ന് ജി.എസ്.ടി. കൗൺസിൽ മീറ്റിങ് നടക്കുന്നുണ്ട്. അന്നുതന്നെ റിസർവ് ബാങ്ക് കഴിഞ്ഞ ജൂൺ ആറിന് നടന്ന മീറ്റിങ്ങിന്റെ മിനുട്‌സ് പബ്ളിഷ് ചെയ്യുന്നുമുണ്ട്.\n(പ്രമുഖ ഓഹരി വിദഗ്ദ്ധനും സെബി അംഗീകൃത ഇൻവെസ്റ്റ്‌മെന്റ് അഡ്വൈസറുമാണ് ലേഖകൻ)\nജ്യോതി എൻജിനീയറിങ് കോളേജിൽ ബിരുദദാനം\nതൃശ്ശൂർ: ജ്യോതി എൻജിനീയറിങ് കോളേജിലെ 13-ാം ബിരുദദാനച്ചടങ്ങ് കേരള ടെക്‌നോളജിക്കൽ ..\nനിഫ്റ്റി ഉയർന്ന നിലവാരത്തിനരികെ\nആവശ്യമറിഞ്ഞ് ക്രെഡിറ്റ് കാർ‍ഡ് എടുക്കാം\nവിജയം തുന്നാം: വനിതകൾക്കായി ആറ് സംരംഭക ആശയങ്ങൾ\nകല്യാൺ ഹൈപ്പർ മാർക്കറ്റിൽ ബിഗ് പ്രോഫിറ്റ് സെയിൽ 17 വരെ\nഎക്‌സൈസ് വകുപ്പിന് 65 വാഹനങ്ങൾ മഹീന്ദ്ര കൈമാറി\nവ്യാവസായിക ഉത്പാദനം ഏഴു വർഷത്തെ താഴ്ചയിൽ\n‘സർവത്ര’ പാലങ്ങൾ ഇനി സൈന്യത്തിന് സ്വന്തം


മോഹന്‍ലാലിനെതിരെ ‘കൈ’ തോക്ക് ചൂണ്ടിയിട്ടില്ല; സംഭവിച്ചതെന്തെന്ന് അലന്‍സിയര് പറയുന്നു – Truevision News\nമോഹന്‍ലാലിനെതിരെ ‘കൈ’ തോക്ക് ചൂണ്ടിയിട്ടില്ല; സംഭവിച്ചതെന്തെന്ന് അലന്‍സിയര് പറയുന്നു\nതിരുവനന്തപുരം; കഴിഞ്ഞ വര്‍ഷത്തെ സംസ്ഥാന ചലച്ചിത്ര പുരസ്കാരങ്ങള് വിതരണം ചെയ്യുന്നതിനിടെ ചില നാടകീയസംഭവങ്ങളും അരങ്ങേറിയിരുന്നു. മുഖ്യാതിഥിയായെത്തിയ മോഹന്‍ലാല് സംസാരിക്കുമ്പോഴുള്ള നടന് അലന്‍സിയറുടെ പ്രവൃത്തിയാണ് ചലച്ചിത്രലോകത്ത് ഇപ്പോള് സംസാരവിഷയം.\nമോഹന്‍ലാല് സംസാരിക്കുമ്പോള് അലന്‍സിയര് ഇരിപ്പിടത്തില് നിന്ന് എഴുന്നേറ്റ് മുന്നിലേക്ക് വന്ന് കൈവിരലുകള് തോക്കുപോലെയാക്കി ചൂണ്ടുകയായിരുന്നു. രണ്ടുവട്ടം ട്രിഗര് വലിക്കുകയും ചെയ്തു മികച്ച സ്വഭാവ നടനുള്ള പുരസ്കാരം നേടിയ അലന്‍സിയര്.\nവെടിയുതിര്‍ത്തതായി ഭാവിച്ച ശേഷം സ്റ്റേജിലേക്ക് നടന്ന താരത്തെ പൊലീസും മറ്റുള്ളവരും ചേര്‍ന്ന് തടയുകയായിരുന്നു. മുഖ്യമന്ത്രി പിണറായി വിജയൻ, മന്ത്രിമാരായ എ.കെ.ബാലൻ, ഇ.ചന്ദ്രശേഖരൻ, കടകംപള്ളി സുരേന്ദ്രൻ, മാത്യു ടി.തോമസ്, പ്രതിപക്ഷ നേതാവ് രമേശ് ചെന്നിത്തല തുടങ്ങിയവർ വേദിയിലിരിക്കെയായിരുന്നു നാടകീയ സംഭവം അരങ്ങേറിയത്.\nമോഹന്‍ലാലിലനെതിരെയുള്ള പ്രതിഷേധത്തിന്‍റെ ഭാഗമായാണ് അലന്‍സിയര് ഇങ്ങനെ ചെയ്തതെന്ന വിലയിരുത്തലുകളാണ് ഉയര്‍ന്നത്. എന്നാല് പ്രതിഷേധമായിരുന്നില്ലെന്ന നിലപാടാണ് ഏഷ്യാനെറ്റ് ന്യൂസ് ഓണ്‍ലൈനിനോട് അലന്‍സിയര് പങ്കുവച്ചത്. മോഹന്‍ലാല് എന്ന മഹാനടനെതിരെ വെടിയുതിര്‍ത്തതല്ലെന്നും സാമൂഹിക വ്യവ്യസ്ഥിതിയില് ആരും സുരക്ഷിതരല്ലെന്ന് ചൂണ്ടികാണിക്കുക മാത്രമാണ് താന് ചെയ്തതെന്നും അദ്ദേഹം വിശദീകരിച്ചു.\nമോഹന്‍ലാലിന്‍റെ അഭിനയത്തെ എന്നും ആരാധനയോടെ മാത്രമാണ് കണ്ടിട്ടുള്ളതെന്നും വ്യവസ്ഥിതിക്കെതിരെ സര്‍ക്കാസത്തിലൂടെ പ്രതികരിച്ചത് തെറ്റായി വ്യാഖ്യാനിക്കപ്പെട്ടതാണെന്നും അദ്ദേഹം കൂട്ടിച്ചേര്‍ത്തു. സ്റ്റേജിലേക്ക് കൈചൂണ്ടിയതാണെന്നും മോഹന്‍ലാലിനെതിരെ ‘കൈതോക്ക്’ പ്രയോഗിച്ചിട്ടില്ലെന്നും അദ്ദേഹം


രാമനവമി ഘോഷയാത്രയില് ആയുധങ്ങളുമായി ബി.ജെ.പി, തൃണമൂല്-ബി.ജെ.പി സംഘര്‍ഷത്തില് ഒരാള് കൊല്ലപ്പെട്ടു - themediasyndicate\nരാമനവമി ഘോഷയാത്രയില് ആയുധങ്ങളുമായി ബി.ജെ.പി, തൃണമൂല്-ബി.ജെ.പി സംഘര്‍ഷത്തില് ഒരാള് കൊല്ലപ്പെട്ടു\nകൊല്‍ക്കത്ത: രാമനവമി ദിനത്തില് സംസ്ഥാനത്ത് പരസ്പരം മത്സരിച്ച് റാലികള് സംഘടിപ്പിച്ച് ബി.ജെ.പിയും തൃണമൂല് കോണ്‍ഗ്രസും രംഗത്തെത്തിയത് പശ്ചിമ ബംഗാളിനെ മുള്‍മുനയില് നിറുത്തി. സംസ്ഥാന സര്‍ക്കാരിന്റെ നിരോധന ഉത്തരവ് മറികടന്ന് ബി.ജെ.പി ബംഗാള് അദ്ധ്യക്ഷന് ദിലീപ് ഘോഷ് അടക്കമുള്ളയാളുകള് ആയുധങ്ങളുമായാണ് രാമനവമി റാലിയില് അണിചേര്‍ന്നത്. ആഘോഷത്തിനിടെ ഇരുവിഭാഗങ്ങള് തമ്മിലുണ്ടായ സംഘര്‍ഷത്തില് ഒരാള് കൊല്ലപ്പെട്ടു. ഭുര്‍സ ഗ്രാമത്തിലെ എസ്.കെ.ഷാജഹാന് (55) എന്നയാളാണ് കൊല്ലപ്പെട്ടത്.\nമറ്റ് ഉത്തരേന്ത്യന് സംസ്ഥാനങ്ങളെ പോലെ രാമനവമി ആഘോഷങ്ങള് ബംഗാളില് സംഘടിപ്പിക്കാറില്ല. എന്നാല് സംസ്ഥാനത്തെ ഹിന്ദുക്കളെ ഒന്നിപ്പിക്കുക എന്ന പ്രഖ്യാപനത്തോടെയാണ് ബി.ജെ.പി റാലി സംഘടിപ്പിച്ചത്. ഇത് രാഷ്ട്രീയ ലക്ഷ്യത്തോടെയാണെന്ന് ആരോപിച്ച് തൃണമൂല് കോണ്‍ഗ്രസും റാലി സംഘടിപ്പിക്കുമെന്ന് അറിയിച്ചത് സ്ഥിതിഗതികള് രൂക്ഷമാക്കി.\nപ്രവര്‍ത്തകര് ആയുധങ്ങളുമായി നിരത്തിലിറങ്ങിയാല് ക്രമസമാധാന പ്രശ്നമാകുമെന്ന രഹസ്യാന്വേഷണ റിപ്പോര്‍ട്ടിന്റെ അടിസ്ഥാനത്തില് കനത്ത സുരക്ഷ ഏര്‍പ്പെടുത്തിയിരുന്നതിനാല് ആദ്യ ഘട്ടത്തില് അനിഷ്ട സംഭവങ്ങളൊന്നും റിപ്പോര്‍ട്ട് ചെയ്തിരുന്നില്ല. എന്നാല് വൈകുന്നേരത്തോടെ സംസ്ഥാനത്തിന്റെ വിവിധ ഭാഗങ്ങളില് അക്രമ സംഭവങ്ങളുണ്ടായി. ബര്‍ദമാന് ജില്ലയില് ഒരു പൂജാരിയെ അജ്ഞാത സംഘം ആക്രമിച്ചതിന് പിന്നാലെയാണ് അക്രമങ്ങള് തുടങ്ങിയത്. ഇതിന് പിന്നില് തൃണമൂല് കോണ്‍ഗ്രസ് പ്രവര്‍ത്തകരാണെന്നാണ് ബി.ജെ.പിയുടെ ആരോപണം.\nപുരുലിയയില് വിലക്ക് ലംഘിച്ച് റാലി സംഘടിപ്പിക്കാന് ശ്രമിച്ച ബി.ജെ.പി പ്രവര്‍ത്തകര് പൊലീസുമായി ഏറ്റുമുട്ടിയ സംഭവത്തില് മൂന്ന് ഉദ്യോഗസ്ഥര്‍ക്ക് പരിക്കേറ്റു. സംഭവവുമായി ബന്ധപ്പെട്ട് 15 ബി.ജെ.പി പ്രവര്‍ത്തകരെ പൊലീസ് പിടികൂടിയിട്ടുണ്ട്. തൃണമൂല് കോണ്‍ഗ്രസ് പ്രവര്‍ത്തകര് സ്ഥാപിച്ചിരുന്ന രാമനവമി പന്തലുകള് ബി.ജെ.പി പ്രവര്‍ത്തകര് കൂട്ടത്തോടെ തകര്‍ത്തതായി ആക്ഷേപമുണ്ട്. പലയിടങ്ങളിലും ഇരുവിഭാഗം പ്രവര്‍ത്തകരും പരസ്പരം ഏറ്റുമുട്ടുകയും ചെയ്തു.\nപരമ്പരാഗതമായി ആയുധങ്ങളേന്തി രാമനവമി ആഘോഷങ്ങള് നടക്കുന്ന മേഖലകളില് മാത്രമേ ഇത്തവണയും റാലികള്‍ക്ക് അനുമതി നല്‍കൂ എന്ന് മുഖ്യമന്ത്രി മമതാ ബാനര്‍ജി അറിയിച്ചിരുന്നു. രാമനവമി ആഘോഷത്തിനെ എതിര്‍ക്കുന്നില്ലെന്നും പക്ഷേ ആഘോഷങ്ങള് സമാധാന പരമായിരിക്കണമെന്നും മമത ആവശ്യപ്പെട്ടിരുന്നു. എന്നാല് സംസ്ഥാനത്തിന്റെ എല്ലാ മേഖലകളിലും ആയുധങ്ങളേന്തിയ റാലി സംഘടിപ്പിക്കുമെന്നായിരുന്നു ബി.ജെ.പിയുടെ നിലപാട്. തടയാന് ശ്രമിച്ചാല് അക്രമങ്ങള് നടക്കുമെന്ന് ദിലീപ് ഘോഷ് ഭീഷണി മുഴക്കുകയും ചെയ്തിരുന്നു.\nTags: തൃണമൂല്-ബി.ജെ.പി സംഘര്‍ഷത്തില് ഒരാള് കൊല്ലപ്പെട്ടുരാമനവമി ഘോഷയാത്രയില് ആയുധങ്ങളുമായി ബി.ജെ.പിരാമനവമി ദിനരാമനവമി റാലി


death tolls in delhi blastദല്‍ഹി\nകേരളാ ഗവര്‍ണറായി എം.ഒ.എച്ച് ഫാറൂഖ് ചുമതലയേറ്റു\nThursday 8th September 2011 10:28am\nദല്‍ഹി സ്‌ഫോടനം: മരണം 12 ആയി\nThursday 8th September 2011 10:17am\nന്യൂദല്‍ഹി: ദല്‍ഹി സ്‌ഫോടനത്തില് മരണസംഖ്യ 12 ആയി. സ്‌ഫോടനത്തില് പരിക്കേറ്റ് അതീവ ഗുരുതരാവസ്ഥയില് കഴിഞ്ഞ ഒരാളാണ് ഇന്ന് മരണത്തിന് കീഴടങ്ങിയത്. ഒന്‍പതു പേരുടെ നില ഇപ്പോഴും അതീവ ഗുരുതരാവസ്ഥയിലാണെന്ന് ആശുപത്രി അധികൃതര് അറിയിച്ചു.\nദല്‍ഹി ഹൈക്കോടതിക്ക് സമീപം കഴിഞ്ഞദിവസമുണ്ടായ സ്‌ഫോടനത്തില് ഒരു സ്ത്രീയുള്‍പ്പെടെ 11പേര് കഴിഞ്ഞദിവസം മരിച്ചിരുന്നു. അഞ്ച് പേര് സംഭവസ്ഥലത്തും ആറ് പേര് ആശുപത്രിയിലുമാണ് മരിച്ചത്.\nസ്യൂട്ട്‌കേസിനുള്ളില് ഒളിപ്പിച്ച ബോംബാണു പൊട്ടിയത്. സ്‌ഫോടനത്തില് 91പേര്‍ക്ക് പരിക്കേറ്റു. ഇവര് വിവിധ ആശുപത്രികളിലായി ചികിത്സയിലാണ്.\nമോഹന്‍ലാല് ഇത്തിക്കരപക്കിയാതിന്റെ രഹസ്യം പുറത്തുവിട്ട് സംവിധായകന്; ചില സൂപ്പര്‍സ്റ്റാറുകള് വേഷം ചെയ്യാന് വിസമ്മതിച്ചെന്നും വെളിപ്പെടുത്തല്


കാലം മാറി; കോലം മാറാന് അംബാസഡര്\nSaturday 19th March 2011 1:31pm\nതിരഞ്ഞെടുപ്പ് വിജ്ഞാപനം പുറത്തിറങ്ങി\nSaturday 19th March 2011 1:12pm\nതിരുവനന്തപുരം: സംസ്ഥാനത്ത് നിയമസഭാ തിരഞ്ഞെടുപ്പിനുള്ള വിജ്ഞാപനം പുറത്തിറങ്ങി. ഇന്നുമുതല് ഈ മാസം 26വരെ പത്രിക സമര്‍പ്പിക്കാം.\nപൊതുഅവധി ദിവസങ്ങളിലൊഴികെ എല്ലാദിവസവും രാവിലെ 11 മുതല് വൈകിട്ട് മൂന്നുവരെ പത്രികകള് സ്വീകരിക്കും. പത്രികകളുടെ സൂക്ഷ്മ പരിശോധന 28നു നടക്കും. പത്രിക പിന്‍വലിക്കാനുള്ള അവസാന തീയതി 30 ആണ്. വോട്ടെടുപ്പ് ഏപ്രില് 13 നും വോട്ടെണ്ണല് മേയ് 13 നും നടക്കും.


Do you know how much is the salary of Mohanlal for acting in Garuda - Malayalam Filmibeat\nരാജമൗലിയുടെ ഗരുഡയില് മോഹന്‍ലാലിന്റെ പ്രതിഫലം എത്രയാണെന്ന് അറിയാമോ?\nബാഹുബലി സംവിധായകന് എസ് എസ് രാജമൗലി അടുത്തതായി ഒരുക്കുന്ന ബിഗ് ബജറ്റ് ചിത്രത്തെ കുറിച്ച് ഇതിനോടകം വാര്‍ത്തകള് വന്നു കഴിഞ്ഞു. തെന്നിന്ത്യയിയലെ അഞ്ചോളം സൂപ്പര്‍സ്റ്റാറുകള് അണിനിരക്കുന്ന ചിത്രത്തില് മലയാളത്തിന്റെ സൂപ്പര്‍സ്റ്റാര് മോഹന്‍ലാല് ഉണ്ടെന്നതാണ് കേരളത്തിന് അഭിമാനം..\nആയിരം കോടി ബജറ്റില് ഒരുക്കുന്ന ചിത്രത്തില് മോഹന്‍ലാല് വാങ്ങുന്ന പ്രതിഫലം എത്രയാണെന്ന് അറിയാമോ?, 15 കോടി! ചിത്രത്തിന് വേണ്ടി ഏതാണ്ട് ആറ് മാസത്തോളം ലാല് ഡേറ്റ് നല്‍കിയെന്നും കേള്‍ക്കുന്നു.\nമോഹന്‍ലാലിനൊപ്പം സിനിമ ചെയ്യണം എന്നത് തന്റെ ഒരു ആഗ്രഹമാണെന്ന് രാജമൗലി നേരത്തെ പറഞ്ഞിരുന്നു. ആ ആഗ്രഹ സാഫല്യമാണ് ഇപ്പോള് ഗരുഡ എന്ന് പേരിട്ട ചിത്രത്തിലൂടെ നടക്കുന്നത്.\nബാഹുബലിയുടെ പ്രമോഷന് വേണ്ടി കേരളത്തിലെത്തിയപ്പോഴാണ് രാജമൗലി മോഹന്‍ലാലിനെ പുകഴ്ത്തി സംസാരിച്ചത്. ഇന്ത്യയിലെ ഏറ്റവും മികച്ച നടനാണ് മോഹന്‍ലാല് എന്ന പറഞ്ഞ രാജമൗലി വൈകാതെ അദ്ദേഹത്തിനൊപ്പം തന്റെയൊരു ചിത്രം പ്രതീക്ഷിക്കാം എന്നും പറഞ്ഞിരുന്നു.\n15 വര്‍ഷം മുമ്പ് മോഹന്‍ലാലിനെ വെച്ച് രാജമൗലി സിനിമ പ്ലാന് ചെയ്തിരുന്നെങ്കിലും സാങ്കേതിക കാരണങ്ങളാല് നടക്കാതെ പോവുകയായിരുന്നു.\nമഹാഭാരതത്തെ അടിസ്ഥാനമാക്കി ഹിന്ദിയിലും, തെലുങ്കിലും കന്നടയിലും മലയാളത്തിലുമായി ഒരുക്കുന്ന ചിത്രമാണ് ഗരുഡ. 1000 കോടിയാണ് ബഡ്ജറ്റ്. ബാഹുബലി, ബജ്രംഗി ബൈജാന് തുടങ്ങിയ ചിത്രങ്ങള്‍ക്ക് തിരക്കഥയെഴുതിയ രാജമൗലിയുടെ അച്ഛന് വിജയേന്ദ്രപ്രസാദാണ് ചിത്രത്തിന് തിരക്കഥയെഴുതുന്നത്.\n15 കോടി രൂപയാണത്രെ ചിത്രത്തില് അഭിനയിക്കാന് ലാല് പ്രതിഫലമായി വാങ്ങുന്നത്. ചിത്രത്തിന് വേണ്ടി ഏതാണ്ട് ആറ് മാസത്തോളം ലാല് ഡേറ്റ് നല്‍കിയെന്നും കേള്‍ക്കുന്നു.\nമോഹന്‍ലാലിനൊപ്പം തെന്നിന്ത്യയിലെ അഞ്ചോളം സൂപ്പര് താരങ്ങളും ചിത്രത്തിലുണ്ടാവും. അതാരൊക്കെയാണെന്ന് തീരുമാനിച്ചിട്ടില്ല.\nRead more about: mohanlal ss rajamauli garuda baahubali salary മോഹന്‍ലാല് എസ്എസ് രാജമൗലി ഗരുഡ ബാഹുബലി പ്രതിഫലം\nDo you know how much is the salary of Mohanlal for acting in Garuda


ആ നിമിഷം എന്റെ കണ്ണുകള് നിറഞ്ഞു; നടന് സിദ്ധിഖിന്റെ മനസ് നിറച്ച ആ അനുഭവത്തെക്കുറിച്ച് വായിക്കാം\n07 May, 2018 at 06:23 PM\nഗള്‍ഫ് ഷോയുടെ സമയത്തുണ്ടായ അനുഭവം ഫേസ്ബുക്കിലൂടെ പങ്കുവയ്ക്കുകയാണ് താരം\nസിനിമയില് പലപ്പോഴും നായകനും വില്ലനുമാണെങ്കിലും ഉറ്റ സുഹൃത്തുക്കളാണ് മോഹന്‍ലാലും സിദ്ധിഖും. തന്റെ ജീവിതത്തിലെ പ്രതിസന്ധി ഘട്ടങ്ങളില് ലാല് തനിക്ക് താങ്ങായിരുന്നുവെന്ന് സിദ്ധിഖ് പല അഭിമുഖങ്ങളിലും പറഞ്ഞിട്ടുണ്ട്. ഒരു ഗള്‍ഫ് ഷോയുടെ സമയത്തുണ്ടായ ഒരു അനുഭവം ഫേസ്ബുക്കിലൂടെ പങ്കുവയ്ക്കുകയാണ് സിദ്ധിഖ്. മോഹന്‍ലാലിനെക്കുറിച്ചുള്ള കുറിപ്പിന് സോഷ്യല് മീഡിയയില് മികച്ച പ്രതികരണമാണ് ലഭിച്ചുകൊണ്ടിരിക്കുന്നത്.\nസിദ്ധിഖിന്റെ ഫേസ്ബുക്ക് പോസ്റ്റ് വായിക്കാം\nരാവണപ്രഭുവിന്റെ ഷൂട്ട് കഴിഞ്ഞ് തിരിച്ചുമടങ്ങാനുള്ള ഒരുക്കങ്ങളിലായിരുന്നു ഞാന് . അപ്പോഴാണ് ലാലിന്റെ ചോദ്യം.\n'ഞാനും അങ്ങോട്ടേയ്ക്കാണ്. എന്റെ കാറില് പോകാം.'\n'എങ്കില് എന്റെ വീടുവരെ വരാമോ? ഭക്ഷണം അവിടുന്നാകാം.'\n'പിന്നെന്താ. പക്ഷേ എനിക്കുവേണ്ടി പ്രത്യേകിച്ചൊന്നുമുണ്ടാക്കരുത്.' ലാല് പറഞ്ഞു.\nവീട്ടില് വന്നാല് ലാല് കസേരയില് ഇരിക്കാറില്ല. വീടിന് മുന്നിലൊരു വരാന്തയുണ്ട്. അവിടെ തൂണും ചാരി കാലും നീട്ടിയിരിക്കും. ഒരു സഹപ്രവര്‍ത്തകന്റെ വീട്ടില് ഇത്രയും റിലാക്‌സ്ഡായിട്ടിരിക്കാന് എനിക്കുപോലും സാധിച്ചിട്ടില്ല.\n'ഞാന് വീട്ടില് വന്നാല് ഊണ് തരാമോ?'\n'എങ്കില് ഗേറ്റ് തുറക്കൂ. ഞാന് നിങ്ങളുടെ വീട്ടിന് മുന്നിലുണ്ട്.'\n'നല്ല ഫുഡ്ഡാണ് നിങ്ങള് കഴിക്കൂ.'\n'ഇതുതന്നെയല്ലേ കുറച്ചുദിവസങ്ങളായി കഴിക്കുന്നത്. മടുത്തു. ചോറും മീന്‍കറിയും കഴിക്കാന് കൊതിയാവുന്നു.' ഞാന് പറഞ്ഞു.\n'അത് എപ്പോഴും കിട്ടുന്നതല്ലേ. ഇപ്പോള് ഇത് കഴിക്കൂ. നിങ്ങള് കഴിച്ചാല് ഞാനും കൂടി കഴിക്കാം.'\n'എന്റെ മുറിവരെ ഒന്നുവരുമോ?'\n'കൊതിയായിട്ട് കിടന്നുറങ്ങണ്ട. ചോറും മീന്‍കറിയും കഴിച്ചോളൂ.' ലാല് പറഞ്ഞു. ആ നിമിഷം എന്റെ കണ്ണുകള് നിറഞ്ഞു.\n'എന്താ ഭംഗി. എനിക്കുകൂടി തരാമോ?'


ഹൈക്കോടതി അതീവ സുരക്ഷാമേഖല; പഴുതടച്ച സുരക്ഷ ഏര്‍പ്പെടുത്തിയിട്ടുണ്ടെന്ന് കേരളം | kerala high court is high security zone says kerala government\nഹൈക്കോടതി അതീവ സുരക്ഷാമേഖല; പഴുതടച്ച സുരക്ഷ ഏര്‍പ്പെടുത്തിയിട്ടുണ്ടെന്ന് കേരളം\nAug 28, 2021, 02:50 PM IST\nന്യൂഡല്‍ഹി: കേരള ഹൈക്കോടതി സ്ഥിതി ചെയ്യുന്ന പ്രദേശം അതീവ സുരക്ഷാ മേഖലയാണെന്ന് സംസ്ഥാന സര്‍ക്കാര് സുപ്രീംകോടതിയെ അറിയിച്ചു. 92 സി.സി.ടി.വി ക്യാമറകള് ഹൈക്കോടതി സമുച്ചയത്തിലെ എല്ലാ ചലനങ്ങളും റെക്കോര്‍ഡ് ചെയ്യുന്നതായും സംസ്ഥാന സര്‍ക്കാര് വ്യക്തമാക്കി. ഡി.വൈ.എസ്.പിയുടെ നേതൃത്വത്തില് 72 പോലീസുകാരെ ഹൈക്കോടതിയുടെ സുരക്ഷയ്ക്കായി വ്യന്യസിച്ചിട്ടുണ്ടെന്നും കേരളം സുപ്രീംകോടതിയില് ഫയല് ചെയ്ത സത്യവാങ്മൂലത്തില് വ്യക്തമാക്കിയിട്ടുണ്ട്.\nകേരള പോലീസ് നിയമത്തിലെ 83 (1), (2) വകുപ്പുകള് പ്രകാരമാണ് ഹൈക്കോടതിയെ അതീവ സുരക്ഷാ മേഖലയായി പ്രഖ്യാപിച്ചിരിക്കുന്നതെന്നും സംസ്ഥാന സര്‍ക്കാര് സുപ്രീംകോടതിയെ അറിയിച്ചു.സംസ്ഥാന ഇന്റലിജിന്‍സ് വിഭാഗം നേരിട്ട് ഹൈക്കോടതിയുടെ സുരക്ഷ വിലയിരുത്തുന്നുണ്ട്. ഹൈക്കോടതി ഉദ്യോഗസ്ഥനും, സംസ്ഥാന സ്പെഷ്യല് ബ്രാഞ്ചിലെ ഉദ്യോഗസ്ഥരും ഉള്‍പ്പടെയുള്ള സംഘം കഴിഞ്ഞ വര്‍ഷം ഹൈക്കോടതിയുടെ സുരക്ഷാ ഓഡിറ്റ് നടത്തിയിരുന്നു. ഓഡിറ്റിന്റെ അടിസ്ഥാനത്തിലുള്ള സുരക്ഷാ ക്രമീകരണങ്ങള് നടപ്പിലാക്കിയതായും സംസ്ഥാന സര്‍ക്കാര് സുപ്രീംകോടതിയെ അറിയിച്ചു.\nകൊച്ചി സിറ്റിയിലെ സായുധ പോലീസിലെ 24 പേരുള്‍പ്പടെ 72 പോലീസുകാരെയാണ് ഹൈക്കോടതിയുടെ സുരക്ഷയ്ക്കായി വ്യന്യസിച്ചിരിക്കുന്നത്.9വനിത പോലീസ് ഉദ്യോഗസ്ഥരും ഇതില്‍പ്പെടും. ഇതിനുപുറമെ സംസ്ഥാന വ്യവസായ സുരക്ഷ വിഭാഗത്തില് നിന്ന് 70 പേരെയും ഹൈക്കോടതിയുടെ സുരക്ഷയ്ക്കായി വ്യന്യസിച്ചിട്ടുണ്ട്. ഹൈക്കോടതി രജിസ്ട്രാര് ജനറല് ആവശ്യപ്പെട്ടതനുസരിച്ച് 1,71, 24,000 രൂപയുടെ സുരക്ഷ ഉപകരണങ്ങള്‍ക്ക് അനുമതി നല്‍കിയിട്ടുണ്ടെന്നും കേരളം സുപ്രീംകോടതിയില് ഫയല് ചെയ്ത സത്യവാങ്മൂലത്തില് വ്യതമാക്കിയിട്ടുണ്ട്.\nകേരള ഹൈക്കോടതി ചീഫ് ജസ്റ്റിസിന് എസ്‌കോര്‍ട്ടോട് കൂടിയ വൈ കാറ്റഗറി സുരക്ഷ അനുവദിച്ചിട്ടുണ്ട്. മറ്റ് ജഡ്ജിമാര്‍ക്കും വൈ കാറ്റഗറി സുരക്ഷയുണ്ട്. കൊച്ചിയിലെ എന്.ഐ.ഐ കോടതിയിലെ ജഡ്ജിക്കും സി.ബി.ഐ കോടതി രണ്ടിലെ ജഡ്ജിക്കും വൈ കാറ്റഗറി സുരക്ഷ അനുവദിച്ചിട്ടുണ്ട്. കൊച്ചിയിലെ സി.ബി.ഐ കോടതി മൂന്നിലേയും, തിരുവനന്തപുരത്തെ സി.ബി.ഐ കോടതിയിലെ സ്പെഷ്യല് ജഡ്ജിനും എക്‌സ് കാറ്റഗറി സുരക്ഷയാണ് ഏര്‍പ്പെടുത്തിയിട്ടുള്ളത്.\nകീഴ്‌ക്കോടതികള്‍ക്കും, കീഴ്‌ക്കോടതി ജഡ്ജിമാര്‍ക്കും ആവശ്യത്തിന് സുരക്ഷ അനുവദിച്ചിട്ടുണ്ടെന്നും കേരളം സുപ്രീംകോടതിയില് ഫയല് ചെയ്ത സത്യവാങ്മൂലത്തില് വ്യക്തമാക്കിയിട്ടുണ്ട്. ജഡ്ജിമാര്‍ക്കും കോടതികള്‍ക്കും ഏര്‍പ്പെടുത്തിയ സുരക്ഷ വിശദീകരിച്ച് സത്യവാങ്മൂലം ഫയല് ചെയ്യാത്തതിന് കേരളം ഉള്‍പ്പടെയുള്ള ചില സംസ്ഥാനങ്ങള്‍ക്ക് സുപ്രീം കോടതി ഒരു ലക്ഷം രൂപ പിഴ വിധിച്ചിരുന്നു. ഈ തുക സുപ്രീംകോടതി ബാര് അസോസിയേഷന് ക്ഷേമനിധി ഫണ്ടില് കേരളം അടച്ചു.\ncontent highlights: kerala high court is high security zone says kerala government


തിരുവനന്തപുരത്ത് 2283 പേര്‍ക്കു കൂടി കോവിഡ് സ്ഥിരീകരിച്ചു; 490 പേര്‍ക്കു രോഗമുക്തി | janakeeyam\nതിരുവനന്തപുരം : ജില്ലയിൽ ഇന്ന് 2,283 പേര്‍ക്കു കൂടി കോവിഡ് 19 സ്ഥിരീകരിച്ചു. 490 പേര് രോഗമുക്തരായി. 10,825 പേരാണ് ജില്ലയില് കോവിഡ് ബാധിച്ച് ഇപ്പോള് ചികിത്സയിലുള്ളത്.\nഇന്നു രോഗം സ്ഥിരീകരിച്ചവരില് 1,916 പേര്‍ക്കു സമ്പര്‍ക്കത്തിലൂടെയാണു രോഗബാധയുണ്ടായത്. ഇതില് 11 പേര് ആരോഗ്യ പ്രവര്‍ത്തകരാണ്.\nരോഗലക്ഷണങ്ങളെത്തുടര്‍ന്നു ജില്ലയില് 3,792 പേരെക്കൂടി നിരീക്ഷണത്തിലാക്കി. ഇവരടക്കം ആകെ 38,043പേര് ക്വാറന്റൈനില് കഴിയുന്നുണ്ട്. ഇന്നലെവരെ നിരീക്ഷണത്തിലുണ്ടായിരുന്ന 139 പേര് രോഗലക്ഷണങ്ങളില്ലാതെ നിരീക്ഷണകാലം പൂര്‍ത്തിയാക്കി.


Kerala Government cancels order to buy one crore doses of Covid Vaccine | ഒരു കോടി ഡോസ് വാക്‌സിന് വാങ്ങാനുളള ഓർഡർ റദ്ദാക്കി കേരളം, ഇത്രയും നൽകാനാകില്ലെന്ന് കമ്പനികൾ - Malayalam Oneindia\n1 min ago കോണ്‍ഗ്രസിന്റെ ആ മോഹം നടക്കില്ല.... നോ പറഞ്ഞ് അഖിലേഷ് യാദവ്, യുപിയില് സഖ്യം ഇങ്ങനെ\n3 min ago കൊവിഡ് മുക്തി നേടിയവരിൽ ക്ഷയ രോഗ സാധ്യത; ചികിത്സ ഉറപ്പാക്കാൻ മാർഗനിർദ്ദേശം പുറപ്പെടുവിച്ചു\n5 min ago കൊടകര കേസിൽ സർക്കാരിനെ നോട്ടമിട്ട് ബിജെപി; ആരോപണങ്ങളുടെ കുന്തമുനയുമായി വി വി രാജേഷ്\nUpdated: Tue, Jun 8, 2021, 17:49 [IST]\nതിരുവനന്തപുരം: സ്വന്തമായി ഒരു കോടി കൊവിഡ് വാക്‌സിന് ഡോസുകള് വാങ്ങാനുളള തീരുമാനത്തില് നിന്നും പിന്‍വാങ്ങി സംസ്ഥാന സര്‍ക്കാര്. ഒരു കോടി ഡോസ് വാക്‌സിന് വാങ്ങുന്നതിന് നല്‍കിയ ഓര്‍ഡര് റദ്ദ് ചെയ്തതായി സംസ്ഥാന സര്‍ക്കാര് ഹൈക്കോടതിയെ അറിയിച്ചു. വാക്‌സിന് നിര്‍മ്മാണ കമ്പനികള് അറിയിച്ചിരിക്കുന്നത് ഇത്ര കൂടുതല് ഡോസ് വാക്‌സിന് സംസ്ഥാനത്തിന് നല്‍കാന് സാധിക്കില്ല എന്നാണെന്നും സര്‍ക്കാര് ഹൈക്കോടതിക്ക് മുന്നില് വ്യക്തമാക്കി.\nസംസ്ഥാനങ്ങള്‍ക്ക് വാക്‌സിന് നല്‍കുന്നതിന് കേന്ദ്ര സര്‍ക്കാര് തീരുമാനിച്ചിരിക്കുന്ന പരിധി മറികടന്ന് കൊണ്ട് വാക്‌സിന് വിതരണം ചെയ്യാനാകില്ലെന്നാണ് കമ്പനികളുടെ നിലപാട് എന്നും സംസ്ഥാന സര്‍ക്കാര് ഹൈക്കോടതിയെ അറിയിച്ചു. കൊവിഡ് വാക്‌സിന് എല്ലാവര്‍ക്കും സൗജന്യമായി ലഭ്യമാക്കണം എന്ന് ആവശ്യപ്പെട്ട് കൊണ്ട് സമര്‍പ്പിച്ച പൊതുതാല്‍പര്യ ഹര്‍ജികള് ആണ് ഹൈക്കോടതിയുടെ പരിഗണനയില് ഉളളത്. ഒപ്പം ഈ വിഷയത്തില് ഹൈക്കോടതി സ്വമേധയ എടുത്ത ഹര്‍ജിയും പരിഗണിക്കുന്നുണ്ട്. സംസ്ഥാന സര്‍ക്കാരിന്റെ വിശദീകരണത്തിന്റെ പശ്ചാത്തലത്തില് ഹര്‍ജികള് പരിഗണിക്കുന്നത് കോടതി ഈ വരുന്ന വ്യാഴാഴ്ചത്തേക്ക് മാറ്റിയിരിക്കുകയാണ്.\nവാക്‌സിന് നയം സംബന്ധിച്ച് നിലപാട് അറിയിക്കാന് കേന്ദ്ര സര്‍ക്കാരിനോട് ഹൈക്കോടതി നിര്‍ദേശിച്ചിട്ടുണ്ട്. കൊവിഡ് വാക്‌സിന് നയത്തില് കേന്ദ്ര സര്‍ക്കാര് കഴിഞ്ഞ ദിവസമാണ് മാറ്റം പ്രഖ്യാപിച്ചിരിക്കുന്നത്. രാജ്യത്തെ എല്ലാവര്‍ക്കും കൊവിഡ് വാക്‌സിന് സൗജന്യമായി നല്‍കുമെന്ന് പ്രധാനമന്ത്രി നരേന്ദ്ര മോദി പ്രഖ്യാപിച്ചു. 18നും 45നും ഇടയില് പ്രായമുളളവരുടെ വാക്‌സിനേഷന് ഉത്തരവാദിത്തം നേരത്തെ സംസ്ഥാനങ്ങള്‍ക്ക് മുകളിലായിരുന്നു. ഇത് കടുത്ത വിമര്‍ശനങ്ങള്‍ക്ക് വഴി വെച്ചിരുന്നു. സുപ്രീം കോടതി അടക്കം വാക്‌സിന് നയത്തിന് എതിരെ വിമര്‍ശനവുമായി രംഗത്ത് വന്ന പശ്ചാത്തലത്തിലാണ് കേന്ദ്ര സര്‍ക്കാര് വാക്‌സിന് നയത്തില് മാറ്റം പ്രഖ്യാപിച്ചത്.\ncoronavirus മരണം ഇന്ത്യ കേരളം coronavirus vaccine vaccine high court ഹൈക്കോടതി\nKerala Government cancels order to buy one crore doses of Covid Vaccine


സവാളയും ഗോതമ്പ് മാവും കൊണ്ട് പുത്തൻ രുചിയിലൊരു പലഹാരം - Tasty Recipes\nഎന്നും ഒരേ ടേസ്റ്റിലുള്ള പലഹാരങ്ങൾ കഴിക്കുന്നതിനേക്കാൾ ഇടയ്ക്കിടെ വ്യത്യസ്തമായ രുചിയിലുള്ള പലഹാരങ്ങൾ കഴിക്കാൻ ഇഷ്ടമുള്ളവരാണ് നമ്മളിൽ പലരും. അതുകൊണ്ട് തന്നെ ഇന്ന് നമുക്ക് ഒരു അടിപൊളി പലഹാരം തയ്യാറാക്കിയാലോ. ഗോതമ്പ് മാവും, സവാളയുമാണ് ഈ പലഹാരം തയ്യാറാക്കാനായി വേണ്ടത്. അതിനായി ഒരു പാത്രത്തിലേക്ക് ഒരു കപ്പ് ഗോതമ്പ് മാവ് ചേർക്കുക. എന്നിട്ട് അതിലേക്ക് ഒരു ടേബിൾ സ്പൂൺ സൺ ഫ്‌ളവർ ഓയിൽ ചേർക്കുക. എന്നിട്ട് മാവിലേക്ക് ആവശ്യത്തിനുള്ള ഉപ്പും ചേർത്ത് മിക്‌സാക്കുക.\nഇനി മാവിലേക്ക് കുറെച്ചെയായി വെള്ളം ചേർത്ത് മാവ് സോഫ്റ്റാകുന്നത് വരെ കുഴച്ചെടുക്കുക. ശേഷം കുഴച്ചെടുത്ത മാവിലേക്ക് മുഴുവനായും എണ്ണ തടകിയ ശേഷം 15 മിനിറ്റോളം റെസ്റ്റ് ചെയ്യാനായി വെക്കുക. ഇനി ഒരു പാൻ അടുപ്പിൽ വെച്ച് ചൂടാക്കുക. ശേഷം ചൂടായി വന്ന പാനിലേക്ക് ഒരു ടേബിൾ സ്പൂൺ ഓയിൽ ചേർക്കുക. ഇനി ഓയിലിലേക്ക് ഒരു സവാള സ്ലൈസാക്കിയത് ചേർത്ത് വഴറ്റുക. ശേഷം അതിലേക്ക് കാൽ ടീസ്പൂൺ ഇഞ്ചി വെളുത്തുള്ളി പേസ്റ്റ് ചേർത്ത് നന്നായി മൂപ്പിക്കുക. എല്ലാം നല്ലപോലെ മൂപ്പിച്ച ശേഷം ഫ്ളയിം ഓഫ് ചെയ്യുക.\nഇനി നേരത്തെ കുഴച്ചു വെച്ചിരുന്ന മാവിനെ നാലു ബോളുകളായി ഉരുട്ടി എടുക്കുക. എന്നിട്ട് കൗണ്ടർ ടോപ്പിൽ കുറച്ചു പൊടി വിതറിയ ശേഷം ഓരോ ബോളായി പരത്തി എടുക്കുക. നല്ല കനം കുറച്ചു പരത്തിയെടുത്ത ചപ്പാത്തിയുടെ മുകളിലേക്ക് എണ്ണ തടവുക. എന്നിട്ട് ഫ്രൈ ചെയ്തു വെച്ചിട്ടുള്ള ഉള്ളി ഈ ചപ്പാത്തിയുടെ മുകളിലായി നിരത്തിയിടുക. എന്നിട്ട് ഒരു സൈഡിൽ നിന്നും ചുരുട്ടി കൊടുക്കുക. ശേഷം ചുരുട്ടിയെടുത്ത ചപ്പാത്തിയെ ചുറ്റിച്ചു വെക്കുക. എന്നിട്ട് കൗണ്ടർ ടോപ്പിൽ കുറച്ചു പൊടി വിതറുക. ശേഷം റോളാക്കിയെടുത്ത ചപ്പാത്തി പരത്തിയെടുക്കുക.\nശേഷം പരത്തിയെടുത്ത ചപ്പാത്തിയെ ഒരു പാനിൽ അടുപ്പിൽ വെച്ച് ചൂടാക്കിയ ശേഷം പാനിലേക്ക് ഇടുക. എന്നിട്ട് രണ്ട് സൈഡും തിരിച്ചും മറിച്ചുമിട്ട് ചുട്ടെടുക്കുക. അപ്പോൾ വളരെ ടേസ്റ്റിയായ ഒണിയൻ പെറോട്ട തയ്യാറായിട്ടുണ്ട്. വളരെ ടേസ്റ്റിയായ ഒരു പലഹാരമാണിത്. നല്ല ചൂടോടെ കറികളൊന്നും ഇല്ലാതെ കഴിക്കാൻ പറ്റിയ നല്ലൊരു റെസിപ്പിയാണ്. എല്ലാവരും ഈ രീതിയിൽ പെറോട്ട തയ്യാറാക്കി നോക്കണേ. കൂടുതൽ അറിവിലേക്കായി പോസ്റ്റിൽ ഉൾപ്പെടുത്തിയിട്ടുള്ള വീഡിയോ കണ്ടുനോക്കൂ.\nകടലയും അരിപ്പൊടിയും വീട്ടിലുണ്ടോ ? എങ്കിൽ ഇതൊരെണ്ണം തയ്യാറാക്കി നോക്കൂ.\nഒരു കപ്പ് അരിപ്പൊടി കൊണ്ട് കഴിച്ചാലും മതി വരാത്ത പലഹാരം


ദര്‍ശനങ്ങളും നവലോക സ്വപ്നങ്ങളും വീണ്ടെടുക്കാന് കഴിയണം - BLIVE - Malayalam\nby Blive News May 13, 2020, 7:58 am 1.8k Views\nകേട്ടാലറയ്ക്കുന്ന ഭാഷയും അതിരുവിട്ട പ്രയോഗങ്ങളും നവമാധ്യമങ്ങളിലെ പതിവു വർത്തമാനമായിരിക്കുന്നു. ജനാധിപത്യ വികാസത്തിൻ്റെ മുഖമുദ്രയായ ഒരിടം ജനാധിപത്യ വിരുദ്ധതയുടെ വിളനിലമായി മാറുന്ന പ്രവണതയാണ് കാണുന്നത്. രാഷ്ട്രീയമായ എതിരഭിപ്രായങ്ങളും ആരോഗ്യകരമായ വിമർശനങ്ങളും ജനാധിപത്യ സമൂഹത്തിൻ്റെ നിലനിൽപ്പിന് അനിവാര്യമാണ്. എന്നാൽ അഭിപ്രായ വ്യത്യാസങ്ങൾ പ്രകടിപ്പിക്കുന്ന ഭാഷ തെറിവിളിയുടേതാകരുത്. ജീർണഭാഷ ജീർണതയുടെ ചെളിക്കുണ്ടിലേക്ക് പതിക്കുന്ന സമൂഹ മനസ്സിൻ്റെ കൂടി പ്രതിഫലനമാണ്. അതേപ്പറ്റിയാണ് ഡോ. ആസാദിൻ്റെ ഈ കുറിപ്പ്.\nമേഴ്സിക്കുട്ടി അമ്മയും രമ്യ ഹരിദാസും കെ കെ രമയുമെല്ലാം സാമൂഹിക മാധ്യമങ്ങളില് ക്രൂരമായ തെറിയഭിഷേകത്തിനും അക്രമത്തിനും വിധേയരാവുന്നത് നാം കണ്ടു. പൊതു രാഷ്ട്രീയ രംഗത്തു സജീവമായി നില്‍ക്കുന്നവരാണിവര്. ഇവര്‍ക്കു രാഷ്ട്രീയ എതിരാളികള്‍കാണും. വിമര്‍ശനങ്ങളുണ്ടാവും. രാഷ്ട്രീയത്തിലെ എതിര്‍പ്പുകള് ഹീനമായ വ്യക്തിഹത്യയില് എത്തരുതാത്തതാണ്.\nപ്രബുദ്ധമെന്നു വിളിക്കുന്ന കേരളത്തിലെ സാക്ഷരതയുടെ നിലവാരമാണിത്. തികഞ്ഞ അസഹിഷ്ണുതയാണ് മുഖമുദ്ര. വിമര്‍ശനം ജീര്‍ണമായാല് എത്രത്തോളം അധപ്പതിക്കാം എന്നതിന്റെ പരകോടിയാണിത്. ജീര്‍ണതയ്ക്കു നിദാനം രാഷ്ട്രീയ ധാര്‍മ്മികതയും ദര്‍ശനവും പൂര്‍ണമായും കൈമോശം വരുന്നതാണ്.\nകാലന് വന്നു വിളിച്ചിട്ടും പോകാത്തതെന്തേ ഗോപാലാ എന്നു രോഗശയ്യയിലായ എ കെ ജിയെ ചീത്തവിളിച്ചതു നാം കേട്ടതാണ്. അന്നു വലിയ നടുക്കമുണ്ടാക്കിയ മുദ്രാവാക്യമാണത്. പിന്നീട്, എട്ടും കെട്ടും പത്തും കെട്ടും, ഇ എം എസ്സിന്റെ ഓളേം കെട്ടും എന്നൊക്കെ വ്യക്തി വിദ്വേഷം തീര്‍ക്കുന്നതും കണ്ടിട്ടുണ്ട്. ധാര്‍മ്മിക മൂല്യങ്ങളില്‍നിന്നും അകലുന്ന വലതുപക്ഷ രാഷ്ട്രീയത്തെപ്പറ്റി സഹതപിക്കാനേ അന്നു തോന്നിയിട്ടുള്ളു.\nസാമൂഹിക മാധ്യമങ്ങളുടെ വരവിനുമുമ്പ് മുദ്രാവാക്യങ്ങളിലാണ് ജനതയുടെ സര്‍ഗാത്മക പ്രതികരണം വിളഞ്ഞു കണ്ടത്. അകം ശൂന്യമായ കൂട്ടങ്ങളില് മേല്‍പ്പറഞ്ഞ സ്ഖലിതങ്ങള്‍ക്ക് സാധ്യതയേറെയായിരുന്നു. ഇടതുപക്ഷം പക്ഷെ വേറിട്ടു നിന്നിരുന്നു. സര്‍ഗാത്മക പ്രതികരണങ്ങളുടെ സൗന്ദര്യം അവരുടെ അകത്തു തുടിച്ച വിപ്ലവ ദര്‍ശനത്തിന്റേതായിരുന്നു. ഇന്നിപ്പോള് ഇടതേത് വലതേത് എന്നു തിരിച്ചറിയുക പ്രയാസം.\nപ്രത്യയശാസ്ത്ര നഷ്ടത്തിന്റെ ആപല്‍ക്കാലം അനുഭവിക്കുകയാണ് നാം. ഒരു തരത്തിലുള്ള നൈതികതയും നമ്മെ അലട്ടുന്നില്ല. ഇതെല്ലാം ജനാധിപത്യത്തിന്റെ കണക്കിലെഴുതുന്നത് തീരെ ശരിയല്ല. ജനാധിപത്യം അതിന്റെ ധാര്‍മ്മിക സത്യസന്ധതയില്‍കൂടിയാണ് നില കൊള്ളുന്നത്. അക്കാര്യം ബോധ്യമുള്ള രാഷ്ട്രീയ നേതൃത്വങ്ങളാണ് ഉയര്‍ന്നുവരേണ്ടത്. പക്ഷെ, എങ്ങനെയെങ്കിലുമുള്ള വിജയത്തില് കവിഞ്ഞ ഒരു ലക്ഷ്യവും രാഷ്ട്രീയ പാര്‍ട്ടികള്‍ക്കില്ല. അതിന് ഏതു ഹിംസയുമാവാം എന്നാണ് അവരുടെ നിലപാട്.\nസിദ്ധാന്തങ്ങളോ ജീവിത ദര്‍ശനങ്ങളോ നവലോക സ്വപ്നങ്ങളോ അസ്വസ്ഥമാക്കാത്ത ഒരു ജനതയെ സൃഷ്ടിക്കുക എന്നത് മുതലാളിത്ത മത്സരങ്ങളുടെ അജണ്ടയാണ്. വാസ്തവത്തെ അവര് ചിതറിക്കും. മിഥ്യകളില് ഭ്രമിപ്പിക്കും. ഒത്തുചേരാനുള്ളവരെ അന്യോന്യ ശത്രുക്കളാക്കും. സാക്ഷരത നല്‍കി അവാസ്തവങ്ങളുടെ പ്രചാരകരാക്കും. നവലിബറല് സത്യാനന്തര കാലത്തിന്റെ നടത്തിപ്പുകാരാക്കും. ആരുടെയോ ഉപകരണങ്ങളായി മഹത്തായ ചരിത്രമുള്ള പ്രസ്ഥാനങ്ങള്‍പോലും അധപ്പതിക്കും.\nഈ ജീര്‍ണ രാഷ്ട്രീയം ഹിംസയുടെതാണ്. ദര്‍ശനങ്ങളും നവലോക സ്വപ്നങ്ങളും വീണ്ടെടുക്കാന് നമുക്കു കഴിയണം. നൈതിക ശോഭയുള്ള സര്‍ഗാത്മക രാഷ്ട്രീയംകൊണ്ടേ ജീര്‍ണതകളെ നേരിടാനാവൂ. പക്ഷംപിരിഞ്ഞു തെറിവിളികളിക്കുന്ന കൂട്ടരില് ഒരു പക്ഷത്തോടും അനുഭാവം തോന്നേണ്ടതില്ല. ആയുധമണിഞ്ഞ ഹിംസയെക്കാള് അശ്ലീലമായ യുദ്ധമാണിത്. കേരളീയ ജീവിതം അഭിമുഖീകരിക്കുന്ന കാതലായ പ്രശ്നങ്ങളില്‍നിന്നു ശ്രദ്ധ തെറ്റിക്കാനുള്ള ബഹളങ്ങളാണവ.\nസര്‍ഗാത്മക രാഷ്ട്രീയത്തിന്റെ സംവാദ മുഖങ്ങള് തിരിച്ചുവരട്ടെ. രാഷ്ട്രീയ ദര്‍ശനങ്ങള് മാറ്റുരയ്ക്കട്ടെ. അതിനു പ്രാപ്തിയില്ലാത്തവരെ നാം സഹിക്കേണ്ടതില്ല.\nPrevious article യാത്രക്കാരുടെ ശ്രദ്ധയ്ക്ക്\nNext article മൂന്നിലൊന്ന് ഇന്ത്യക്കാരും ഒരാഴ്ചയ്ക്കുള്ളിൽ വിഭവ ദരിദ്രരാകും: സിഎംഐഇ പഠനം\nകോവിഡ് ഭീതിക്കിടെ കുടിയൊഴിപ്പിക്കൽ ഭീഷണി\nഅപ്പുറത്താവുമ്പോള് വര്‍ഗീയം, അഴിമതിക്കൂട്ടം… ഇപ്പുറത്തെത്തിയാൽ മതേതരര്! പരിശുദ്ധര്!\nമൂന്നിലൊന്ന് ഇന്ത്യക്കാരും ഒരാഴ്ചയ്ക്കുള്ളിൽ വിഭവ ദരിദ്രരാകും: സിഎംഐഇ പഠനം


വിനോദ സഞ്ചാര വികസനം: ജില്ലയിൽ ഹോംസ്റ്റേകൾ വ്യാപകമാവണം-കെ.വി. സുമേഷ് - Kannur Varthakal Online\nവിനോദ സഞ്ചാര വികസനം: ജില്ലയിൽ ഹോംസ്റ്റേകൾ വ്യാപകമാവണം-കെ.വി. സുമേഷ്\nവിമാനത്താവളം നിലവിൽ വന്നതോടെ കണ്ണൂരിന് ലഭിച്ച വിനോദ സഞ്ചാരവികസനത്തിന്റെ സാധ്യതകൾ പരമാവധി ഉപയോഗപ്പെടുത്തണമെന്ന് ജില്ലാ പഞ്ചായത്ത് പ്രസിഡണ്ട് കെ വി സുമേഷ് പറഞ്ഞു. ജില്ലാ ടൂറിസം പ്രമോഷൻ കൗൺസിലിന്റെ നേതൃത്വത്തിൽ ടൂറിസം സംരംഭകർക്കും ഹോംസ്റ്റേ നടത്തിപ്പുകാർക്കുമായി സംഘടിപ്പിച്ച ഏകദിന ശിൽപശാല ഉദ്ഘാടനം ചെയ്യുകയായിരുന്നു അദ്ദേഹം.\nവിമാനത്താവളം പ്രവർത്തനമാരംഭിച്ചതോടെ കണ്ണൂരിലേക്കുള്ള സഞ്ചാരികളുടെ വരവ് വർധിക്കും. എന്നാൽ നമ്മൾ നേരിടുന്ന പ്രധാന വെല്ലുവിളി സഞ്ചാരികൾക്ക് താമസിക്കാർ അനുയോജ്യമായ ഇടങ്ങളില്ലെന്നതാണ്. അത് പരിഹരിക്കാൻ ഹോംസ്റ്റേകൾ ആരംഭിക്കണം. വലിയ ഹോട്ടലുകൾ എല്ലായിടത്തുമുണ്ട് ഫാസ്റ്റ് ഫുഡും ലഭിക്കും. എന്നാൽ വിദേശികളെ ആകർഷിക്കാൻ ഇത് മതിയാവില്ലെന്നും അദ്ദേഹം പറഞ്ഞു.\nജില്ലാ കലക്ടർ മീർ മുഹമ്മദലി അധ്യക്ഷത വഹിച്ചു. കണ്ണൂരിന്റെ എല്ലാ മേഖലയും ടൂറിസത്തിന് അനുയോജ്യമായ ഇടങ്ങളാണെന്ന് കലക്ടർ പറഞ്ഞു. അതിനാൽ ഏതെങ്കിലും ഒരു പ്രദേശം കേന്ദ്രീകരിച്ച് വിനോദ സഞ്ചാര പദ്ധതികൾ ആസൂത്രണം ചെയ്യുന്നതിന് പകരം ജില്ലയിൽ വ്യാപകമായി നടപ്പിലാക്കണം. ഹോംസ്റ്റേകൾ സ്ഥാപിക്കുന്നതോടെ സഞ്ചാരികൾ പ്രധാനമായും അഭിമുഖീകരിക്കുന്ന താമസ, ഭക്ഷണ പ്രശ്‌നങ്ങൾക്ക് പരിഹാരമാകുമെന്നും കലക്ടർ പറഞ്ഞു.\nസംരംഭകർ, ഹോം സ്റ്റേ നടത്തിപ്പുകാർ, ഗൈഡുകൾ തുടങ്ങി നിലവിൽ പ്രവർത്തിക്കുന്നവരും ടൂറിസം മേഖലയിൽ സംരംഭകരാവാൻ താൽപര്യമുള്ളവരും ശിൽപശാലയിൽ പങ്കെടുത്തു. ജില്ലയിൽ ടൂറിസം സാധ്യതകൾ ഏറെയുണ്ടെങ്കിലും അതിനനുസൃതമായ അടിസ്ഥാന സൗകര്യങ്ങളുടെ അഭാവമാണ് വിനോദസഞ്ചാരികൾ നേരിടുന്ന പ്രധാന ബുദ്ധിമുട്ടുകളെന്ന് ശിൽപശാല വ്യക്തമാക്കി. റിസോർട്ടുകളും വൻകിട ഹോട്ടലുകളും വിനോദ സഞ്ചാരികളെ ആകർഷിക്കുന്നതിൽ പരിധിയുണ്ട്. സഞ്ചാരികൾ കാണാനും ആസ്വദിക്കാനും വരുന്നത് നാടും നാടിന്റെ പൈതൃകവും കലയും സംസ്‌കാരങ്ങളുമൊക്കെയാണ്. ഇതിന് ഹോംസ്റ്റേകൾ നിർമ്മിക്കുക വഴി പരിഹാരം കാണാൻ പറ്റും. വീടുകൾ നിർമ്മിച്ച് അത് ഉപയോഗിക്കാതെ വിദേശത്ത് ജോലി ചെയ്യുന്നവർ നിരവധിയാണ്. ജില്ലയിൽ ഇത്തരം വീടുകൾ, പഴയ തറവാട് വീടുകൾ തുടങ്ങിയ ഇടങ്ങിൽ ഹോം സ്റ്റേകൾ ആരംഭിക്കാൻ സാധിക്കും. ഇത് അതത് പ്രാദേശിക മേഖലയുടെ പുരോഗതിക്ക് കാരണമാവും. നിരവധി പേർക്ക് ഇത് വഴി തൊഴിൽ അവസരം ലഭിക്കുമെന്നും ശിൽപശാല നിരീക്ഷിച്ചു.\nജെയിംസ് മാത്യു എം എൽ എ, ടൂറിസം ഡെപ്യൂട്ടി ഡയറക്ടർ പി മുരളീധരൻ, ഡി.ടി.പി.സി സെക്രട്ടറി ജിതീഷ് ജോസ് എന്നിവർ സംസാരിച്ചു. വിവിധ സെഷനുകളിലായി വയനാട് ഡിടിപിസി സെക്രട്ടറി ബി ആനന്ദ്, തൃശൂർ എഫ്‌സിഐ പ്രിൻസിപ്പൽ എസ് ഹരിപ്രസാദ്, എൻ രതീഷ്, ഹാരിസ്, പി വിനയരാജ് എന്നിവർ ക്ലാസെടുത്തു.\nPrevious ജലസ്രോതസ്സുകൾ മാലിന്യ മുക്തമാക്കാനും ജൈവ സമ്പത്ത് പുനഃസ്ഥാപിക്കാനും കർമപദ്ധതി\nNext കൊക്കാനിശ്ശേരി കരിഞ്ചാമുണ്ഡി ക്ഷേത്രത്തില് തിറ മഹോത്സവം ഇന്ന്\nWorld 32,463,172 988,550 23,957,989


'നിന്നെ ജീവിത പങ്കാളിയായി ലഭിച്ചതിനേക്കാള് വലുതായി ഒന്നുമില്ല' ; വൈറലായി നിക്കോളാസ് പൂരന്റെ വിവാഹവും സന്ദേശവും - ദി ഗൾഫ് ഇന്ത്യൻസ്\n‘നിന്നെ ജീവിത പങ്കാളിയായി ലഭിച്ചതിനേക്കാള് വലുതായി ഒന്നുമില്ല’ ; വൈറലായി നിക്കോളാസ് പൂരന്റെ വിവാഹവും സന്ദേശവും\nCelebrity, Cricket, Home, News\n‘ദൈവം എനിക്ക് ജീവിതത്തില് പല അനുഗ്രഹങ്ങളും നല്‍കിയിട്ടുണ്ട്. പക്ഷേ, നിന്നെ ജീവിത പങ്കാ ളിയായി ലഭിച്ചതിനേക്കാള് വലുതായി ഒന്നുമില്ല. സ്വാഗതം മിസ്റ്റര് ആന്‍ഡ് മിസിസ് പുരാന്’, വിവാഹ വേഷത്തിലുള്ള ചിത്രം പങ്കുവെച്ച പൂരന് കുറിച്ചു.\nവെസ്റ്റിന്‍ഡീസ് ക്രിക്കറ്റര് നിക്കോളാസ് പൂരന് വിവാഹിതനായി. ദീര്‍ഘകാല സുഹൃത്ത് അലീസ മിഗ്വേലാണ് വധു. വിവാഹ വാര്‍ത്ത പൂരന് സോഷ്യല് മീഡിയയിലൂടെ പങ്കുവെച്ചു. ‘ദൈവം എനിക്ക് ജീവിതത്തില് പല അനുഗ്രഹങ്ങളും നല്‍കിയിട്ടുണ്ട്. പക്ഷേ, നിന്നെ ജീവിത പങ്കാ ളിയായി ലഭിച്ചതിനേക്കാള് വലുതായി ഒന്നുമില്ല. സ്വാഗതം മിസ്റ്റര് ആന്‍ഡ് മിസിസ് പുരാന്’, വിവാഹ വേഷത്തിലുള്ള ചിത്രം പങ്കുവെച്ച പൂരന് കുറിച്ചു.\nAlso read: രാജ്യത്ത് കോവിഡ് രോഗികളുടെ എണ്ണം കുറയുന്നു\nഐ.പി.എല്ലില് കിംഗ്‌സ് ഇലവന് പഞ്ചാബിന്റെ താരമാണ് പൂരന്. ഐ.പി.എല് ടൂര്‍ണമെന്റില് പൂരനൊപ്പം മിഗ്വേലയും ഉണ്ടായിരുന്നു.\nAlso read: നേതാജി സുഭാഷ് ചന്ദ്ര ബോസിന്റെ 125ാം ജന്മ വാര്‍ഷികാഘോഷം; ഉന്നതതല സമിതിക്ക് രൂപം നല്‍കി\nനെടുങ്കണ്ടം കസ്റ്റഡി മരണം ; പൊലീസുകാരെ പിരിച്ചുവിടും, രാജ്കുമാറിന്റെ കുടുംബത്തിന് ധനസഹായം\nഡെപ്യൂട്ടി സ്പീക്കറായി ചിറ്റയം ഗോപകുമാര് ; പ്രതിപക്ഷ സ്ഥാനാര്‍ഥി മത്സരിച്ചില്ല\nAlso read: നേമത്ത് കുമ്മനം തന്നെ. കെ. സുരേന്ദ്രൻ മഞ്ചേശ്വരത്ത്, പ്രഖ്യാപനം നാളെ\nAlso read: ചെങ്കോട്ട അക്രമവുമായി ബന്ധപ്പെട്ട ട്വീറ്റ്; സമൂഹിക പ്രവര്‍ത്തകയ്‌ക്കെതിരെ കേസ്


6. ഇങ്ഗ്ളിഷ് സംസ്ക്കാര വിദ്യാഭ്യാസം അനുവഭപ്പെട്ടുതും, ഇന്ത്യൻ വിദ്യാഭ്യാസം അനുഭവിച്ചുതീർത്തതും\nവിദ്യാഭ്യാസം എന്ന വിഷയത്തെക്കുറിച്ച് ഈ അവസരത്തിൽ എഴുതണമെന്ന് ഉദ്ദേശിച്ചിരുന്നില്ല. എന്നാൽ, അതിലേക്ക് കടന്നുപോയി. ഈ വഴിത്താരയിൽ വീണ്ടും എപ്പോഴാണ് തിരിച്ച് വരിക എന്ന് അറിയില്ല. അതിനാൽത്തന്നെ കുറച്ച് കൂടി കാര്യങ്ങൾ എഴുതാം.\n1964ൽ ദേവർകോവിലിൽ വന്നെങ്കിലും, ആ കാലത്ത് തന്നെ പ്രാഥമിക വിദ്യാഭ്യാസവുമായി ബന്ധപ്പെട്ട് ഒരു ഇങ്ഗ്ളിഷ് സ്ക്കൂൾ ബോഡിങ്ങ് ഹോമിൽ (Boarding Home) ഏതാനും വർഷങ്ങൾ താമസിച്ചിരുന്നു. ഇങ്ഗ്ളിഷ് ഭാഷാ സംസ്ക്കാരത്തോട് താദാത്മ്യം ഉണ്ടായിരുന്ന Anglo-ഇന്ത്യൻ വംശജരായിരുന്നു അന്ന് ആ സ്ക്കൂൾ നടത്തിയിരുന്നത്. കറിക്കുലം (Curriculum) Cambridge University Certification ആയിരുന്നു എന്ന് തോന്നുന്നു. തീർച്ചയില്ല. ജനുവരിയിലാണ് സ്ക്കൂൾ ആരംഭിക്കുക. ഡിസംബറിൽ അവസാനിക്കും.\nനാടെങ്ങും മാത്രമല്ല, തെരുവോരങ്ങളിലും മറ്റും മരങ്ങൾ തിങ്ങിനിറഞ്ഞിരുന്ന കാലമാണ്. ഉഷ്ണം കുറവായിരുന്നിരിക്കും.\nഈ സ്ക്കൂൾ ഇന്നും നിലവിൽ ഉണ്ടെങ്കിലും, ഈ എഴുത്തുകാരന്റെ സ്ക്കൂൾ ബാച്ചിന് തൊട്ട് പിന്നാലെ വന്ന വർഷം, ഈ സ്ക്കൂൾ അതിന്റെ കറിക്കുലം മാറ്റുകയും, കേരളാ സർക്കാർ വിദ്യാഭ്യാസ ബോഡിന്റെ കറിക്കുലത്തിലേക്ക് മാറുകയും ചെയ്തു എന്നാണ് അറിയുന്നത്.\nഇങ്ഗ്ളിഷ് ഭാഷാ സംസ്ക്കാരത്തോട് താതാത്മ്യം ഉണ്ടായിരുന്ന Anglo--ഇന്ത്യൻ വംശജർ, ആ സ്ക്കൂളിന്റെ ആദ്യകാല കറിക്കുലത്തിൽ പഠനം നടത്തിയത് അനുഭവിക്കുകയും, അതിന് ശേഷം 5ആം ക്ളാസിൽ കേരളാ സ്ക്കൂൾ സിലബസ് ഇങ്ഗ്ളിഷ് മീഡിയത്തിലേക്ക് മാറുകയും ചെയ്തപ്പോൾ, ഈ രണ്ട് സമ്പ്രദായങ്ങളും തമ്മിലുള്ള പൂർണ്ണമായ വ്യത്യാസം തലക്ക് അടികിട്ടുന്നത് പോലെ അനുഭവിച്ചറിഞ്ഞു എന്നാണ് ഓർമ്മ.\nഈ എഴുത്തുകാരൻ ഇങ്ഗ്ളിഷ് സ്ക്കൂളിൽ പഠിക്കുന്ന അവസരത്തിൽത്തന്നെ സംവിധാനങ്ങൾക്ക് സാവധാനം തേയ്മാനവും കലർപ്പും, ബലഹീനതയും വന്നുകൊണ്ടിരുന്നത് ശ്രദ്ധിക്കപ്പെടാനാവുമായിരുന്നു.\nകാരണം, സ്ക്കൂളിലെ അദ്ധ്യാപിക-അദ്ധ്യാപകരിലും, മറ്റ് ജീവനക്കാരിലും ഇങ്ഗ്ളിഷ് ഭാഷാ സംസ്ക്കാരത്തോട് താദാത്മ്യം ഉണ്ടായിരുന്ന Anglo--ഇന്ത്യൻ വംശജരുടെ എണ്ണം കുറഞ്ഞ് വരികയും പൂർണ്ണമായ പ്രാദേശിക ഭാഷാ സംസ്ക്കാരത്തിൽ നിന്നുമുള്ളവർ ഏറിവരികയും ചെയ്യുന്നത് കണ്ട് അനുഭവിച്ചിരുന്നു എന്ന് ഇന്ന് തിരിഞ്ഞ് നോക്കുമ്പോൾ ഓർമ്മിക്കുന്നു.\nഈ രണ്ട് കൂട്ടരുടെയും പെരുമാറ്റങ്ങളിൽ തമ്മിൽ പലകാര്യത്തിലും വ്യത്യാസം ഉള്ളതായി ഓർമ്മിക്കുന്നു.\nഇതുമായി ബന്ധപ്പെട്ടും, അന്ന് ലഭിച്ചിരുന്ന പാഠപുസ്തകങ്ങളുടെ നിലവാരത്തെക്കുറിച്ചും മറ്റും കുറച്ച് കാര്യങ്ങൾ വിവരിക്കാൻ തോന്നുന്നു. മാഞ്ഞ് പോയി, ഒരു നിഴലുപോലും ബാക്കി കണ്ടെത്താൻ ആവാത്ത കാര്യങ്ങളാണ്.


സംസ്ഥാനത്ത് മഴക്കെടുതിയില് നഷ്ടമായത് 31,000 ഹെക്ടര് കൃഷിഭൂമി, നഷ്ടം 1166 കോടി രൂപ | Southlive\nസംസ്ഥാനത്ത് മഴക്കെടുതിയില് നഷ്ടമായത് 31,000 ഹെക്ടര് കൃഷിഭൂമി, നഷ്ടം 1166 കോടി രൂപ\nSaturday, 17th August 2019, 11:20 am\nകഴിഞ്ഞ വര്‍ഷത്തെ മഹാപ്രളയത്തിന് ശേഷം പ്രതിസന്ധിയെല്ലാം മറികടന്ന് കൃഷിയിറക്കിയവര്‍ക്ക് മഴക്കെടുതി ഇത്തവണയും തിരിച്ചടിയായി.\nഈ വര്‍ഷം മഴക്കെടുതിയില് സംസ്ഥാനത്ത് നശിച്ചത് 31,015 ഹെക്ടര് കൃഷിയാണെന്നാണ് കണക്കുകള്. 1,21,675 കര്‍ഷകര്‍ക്കാണ് വിളകള് നഷ്ടമായത്. ഓഗസ്റ്റ് 14 വരെയുള്ള കണക്കുകള് പ്രകാരം ആകെ സാമ്പത്തികനഷ്ടം 1166.42 കോടിയാണെന്നും മാതൃഭൂമി റിപ്പോര്‍ട്ട് ചെയ്യുന്നു. 2018-ലെ പ്രളയത്തില് 1,47,018 ഹെക്ടര് കൃഷി നശിച്ചെന്നാണ് കണക്കുകള്.\nനെല്‍കൃഷിക്കാണ് ഏറ്റവും കൂടുതല് നാശം സംഭവിച്ചത്. 19,495 ഹെക്ടറിലെ കൃഷി നശിച്ചെന്നാണ് വിലയിരുത്തല്, മൊത്തം കാര്‍ഷികനാശത്തിന്റെ 62.8 ശതമാനത്തോളമാണ് ഈ കണക്കുകള്. കൃഷിനാശം കൂടുതല് ബാധിച്ചത് പാലക്കാടും ആലപ്പുഴ ജില്ലയിലുമാണ്. ലക്ഷ്യമിട്ടതിന്റെ 67 ശതമാനം സ്ഥലത്തു മാത്രമാണ് വരള്‍ച്ച മൂലം ഒന്നാംവിള ഇറക്കാനായത്.\nഅതില് പാതിയും വെള്ളപ്പൊക്കത്തില് നശിക്കുകയും ചെയ്തു. ഇതോടെ സംസ്ഥാനത്തെ നെല്ലുത്പാദനത്തില് വലിയ കുറവ് ഉണ്ടാകാന് ഇടവരുമെന്നും റിപ്പോര്‍ട്ട് ചൂണ്ടിക്കാട്ടുന്നു.\nനാശത്തിന്റെ കണക്കില് രണ്ടാം സ്ഥാനത്ത് വാഴകൃഷിയാണ്. ഓണ വിപണി ലക്ഷ്യമിട്ട് തയ്യാറാക്കിയ കൃഷിയാണ് നശിച്ചവയില് ഭൂരിഭാഗവുമെന്നതിലാല് വിപണിയില് വലിയ വിലക്കയറ്റത്തിനും ഇതിടയാക്കിയേക്കും. 5204 ഹെക്ടര് വാഴക്കൃഷി നശിച്ചിട്ടുണ്ടെന്നാണ് വിലയിരുത്തല്. ഇതില് 3832 ഹെക്ടറിലെ 95.8 ലക്ഷം കുലച്ച വാഴകളും ഉള്‍പ്പെടും.\nകൂടാതെ സംസ്ഥാനത്തെ മറ്റ് പ്രധാന കൃഷിയിനങ്ങള്‍ക്കും വ്യാപകമായി നാശം നേരിട്ടിട്ടുണ്ട്. ശരാശരി 399 ഹെക്ടറില് തെങ്ങ് നശിച്ചതായും റിപ്പോര്‍ട്ട് ചൂണ്ടിക്കാട്ടുന്നു. ഹെക്ടര് കണക്ക് പ്രകാരം പച്ചക്കറി 1863, കുരുമുളക് 245, കുരുമുളക് 245 റബ്ബര് 295, മരച്ചീനി 1159, ഇഞ്ചി 178, ഏലം 561, കാപ്പി 21, കൊക്കോ 18 എന്നിങ്ങനെയാണെന്നും കണക്കുകള് വ്യക്തമാക്കുന്നു.\n2018-ലെ പ്രളയത്തില് 3,88,752 കര്‍ഷകര്‍ക്ക് അവരുടെ വിളകള് നഷ്ടപ്പെട്ടു. ഈ കൃഷിനാശത്തിന് സര്‍ക്കാര് മാനദണ്ഡമനുസരിച്ചുള്ള നഷ്ടപരിഹാരം പോലും പലയിടത്തും നല്‍കിയിട്ടില്ലെന്നും ആരോപണങ്ങള് ശക്തമാണ്. വിളകള്‍ക്കുള്ള നഷ്ടപരിഹാരവും സംസ്ഥാന വിള ഇന്‍ഷുറന്‍സ് പ്രകാരമുള്ള തുകയും ചേര്‍ത്ത് ഇതുവരെ കൊടുത്തത് 160 കോടി രൂപയാണ്. 80 കോടികൂടി നല്‍കാനുണ്ട്. ഇതില് 43 കോടി ദുരിതാശ്വാസ നിധിയില്‍നിന്നുള്ള നഷ്ടപരിഹാരവും 37 കോടി വിള ഇന്‍ഷുറന്‍സ് പ്രകാരം നല്‍കാനുള്ളതുമാണ്.


യുവതീപ്രവേശം അയ്യപ്പന്റെ ബ്രഹ്മചര്യത്തെ ബാധിക്കുമെന്നതു ശരിയല്ലെന്ന് സംസ്ഥാന സര്‍ക്കാര് സുപ്രീംകോടതിയില് - themediasyndicate\nയുവതീപ്രവേശം അയ്യപ്പന്റെ ബ്രഹ്മചര്യത്തെ ബാധിക്കുമെന്നതു ശരിയല്ലെന്ന് സംസ്ഥാന സര്‍ക്കാര് സുപ്രീംകോടതിയില്\nന്യൂഡൽഹി: ശബരിമല യുവതീപ്രവേശത്തില് സംസ്ഥാന സര്‍ക്കാര് വാദങ്ങള് രേഖാമൂലം സുപ്രീംകോടതിയില് നൽകി. എന്‍എസ്എസിന്റെയും തന്ത്രിയുടെയും വാദങ്ങള്‍ക്കു പ്രത്യേകം എതിര്‍വാദമാണു നല്‍കിയത്. യുവതീപ്രവേശം അയ്യപ്പന്റെ ബ്രഹ്മചര്യത്തെ ബാധിക്കുമെന്നതു ശരിയല്ലെന്നും ഈ വാദം സ്ത്രീകളുടെ അന്തസിനെ ഹനിക്കുന്നതാണെന്നും സർക്കാർ പറയുന്നു.\nപത്തു വയസ്സ് മാത്രമുള്ള പെൺകുട്ടി അയ്യപ്പന്റെ ബ്രഹ്മചര്യത്തെ ഇല്ലാതാക്കുമെന്ന വാദം അംഗീകരിക്കാനാകില്ല. 2007 വരെ 35 കഴിഞ്ഞ യുവതികൾക്കും തിരുവതാംകൂർ ദേവസ്വം ബോർഡ് അംഗം ആകാമായിരുന്നു. 2007ലാണ് ഇത് 60 വയസ്സായി ഉയർത്തിയത്. യുവതികളെ പ്രവേശിപ്പിക്കാത്തത് ശബരിമല ക്ഷേത്രത്തിന്റെ അവിഭാജ്യമായ ആചാരമല്ല.\nനൂറുകണക്കിന് അയ്യപ്പ ക്ഷേത്രങ്ങളിൽ യുവതികൾക്കു പ്രവേശിക്കാം. വിലക്കുള്ളത് ഇവിടെ മാത്രമാണ്. ഒരു മതത്തിന്റെയോ പ്രത്യേക വിഭാഗത്തിന്റെയോ അവിഭാജ്യമായ ആചാരണമാണോ യുവതീപ്രവേശ വിലക്ക് എന്ന് ഭരണഘടനാ ബെഞ്ച് പരിശോധിക്കണമെന്നും വാദത്തിൽ പറയുന്നു.\nTags: ശബരിമല വിഷയത്തില് സംസ്ഥാന സര്‍ക്കാര്‍ശബരിമല വിഷയത്തില് സുപ്രീംകോടതിസുപ്രീംകോടതി\nദീപ നിശാന്തിന്‍റെ വിധി നിര്‍ണയം റദ്ദാക്കി; ഉപന്യാസ മല്‍സരത്തില് പുനര് മൂല്യനിര്‍ണയം\nസോളാര് കേസ്; ഉമ്മന്‍ചാണ്ടിക്കും കെ.സി വേണുഗോപാലിനുമെതിരെ കേസെടുത്തു


First Published 26, Oct 2018, 3:20 PM IST\nശബരിമലയിൽ സർക്കാർ കടുത്ത നടപടികളിലേക്ക് നീങ്ങുകയാണ്. ശബരിമലയിൽ ഇനി ബിജെപിയുടെ നീക്കമെന്ത് എന്നതിന്‍റെ ഉത്തരമാകും നാളത്തെ അമിത് ഷായുടെ സന്ദർശനം. മഞ്ചേശ്വരം തെരഞ്ഞെടുപ്പ് കേസ് സംബന്ധിച്ചും കേന്ദ്രനിർദേശം കാത്തിരിക്കുകയാണ് സംസ്ഥാനബിജെപി നേതൃത്വം. പിണറായിയിൽ കൊല്ലപ്പെട്ട രമിത്തിന്‍റെ വീട് സന്ദർശിക്കുന്നതിന് പുറമേ, രാഷ്ട്രീയപ്രാധാന്യമുള്ള നീക്കങ്ങളും അമിത് ഷായുടെ സന്ദർശനത്തിനിടെ ഉണ്ടാകും.\nകണ്ണൂർ: ശബരിമലയിലെ സ്ത്രീപ്രവേശനവുമായി ബന്ധപ്പെട്ട സുപ്രീംകോടതി വിധിയെക്കുറിച്ച് കൃത്യമായ നിലപാടുമായി ഇടത് മുന്നണിയും കടുത്ത നടപടികളുമായി സർക്കാരും മുന്നോട്ടുപോകുമ്പോഴാണ് ബിജെപി ദേശീയാധ്യക്ഷൻ അമിത് ഷായുടെ കേരള സന്ദർശനം. ഭക്തരെ മുൻനിർത്തി, ഹിന്ദു സംഘടനകളുമായി ചേർന്നാണ് ബിജെപി ശബരിമലയിലെ സ്ത്രീപ്രവേശനത്തെ നേരിട്ടത്. ഇനി മുന്നോട്ടുള്ള നീക്കങ്ങൾ അത്ര എളുപ്പമാകില്ലെന്നാണ് പാർട്ടിയുടെ കണക്കുകൂട്ടൽ. ശബരിമലയെക്കുറിച്ചുള്ള പാർട്ടി നയത്തിൽ ആശയക്കുഴപ്പങ്ങളോ അഭിപ്രായ വ്യത്യാസങ്ങളോ ഉണ്ടാകാതിരിക്കാൻ കേന്ദ്രനേതൃത്വത്തിൽ നിന്ന് ഒരു നിർദേശമാണ് സംസ്ഥാനനേതൃത്വം ഇനി പ്രതീക്ഷിയ്ക്കുന്നത്. ശബരിമലയുമായി ബന്ധപ്പെട്ട റിട്ട് ഹർജികളിൽ തീരുമാനം പ്രതീക്ഷിയ്ക്കുമ്പോഴും, മണ്ഡലകാലത്ത് സർക്കാരെടുക്കുന്ന മുൻകരുതലുകൾ മുൻകൂട്ടിക്കാണേണ്ടി വരും ബിജെപിയ്ക്ക്.\nഉപതെരഞ്ഞെടുപ്പ് മുന്നിൽ നിൽക്കേ, മഞ്ചേശ്വരം തെരഞ്ഞെടുപ്പ് കേസിലും ബിജെപിയ്ക്ക് മുൻകൂട്ടി നിർണായക തീരുമാനമെടുക്കേണ്ടതുണ്ട്. അമിത് ഷായുടെ കൂടി നിർദേശമനുസരിച്ചേ ഇതിലൊരു തീരുമാനം സംസ്ഥാനനേതൃത്വം കൈക്കൊള്ളൂ. അന്തരിച്ച എംഎൽഎ അബ്ദുൾ റസാഖ് കഴിഞ്ഞ തെരഞ്ഞെടുപ്പിൽ ജയിച്ചത് കള്ളവോട്ടിന്‍റെ അടിസ്ഥാനത്തിലാണെന്ന് കാട്ടിയാണ് അന്നത്തെ ബിജെപി സ്ഥാനാർഥിയായിരുന്ന കെ.സുരേന്ദ്രൻ ഹർജി നൽകിയത്. എംഎൽഎ അന്തരിച്ച സാഹചര്യത്തിൽ ഇനി കേസ് തുടരേണ്ടതുണ്ടോ എന്ന് ഹൈക്കോടതി ആരാഞ്ഞിരുന്നു. സുരേന്ദ്രന്‍റെ തീരുമാനത്തിന്‍റെ അടിസ്ഥാനത്തിലാകും മഞ്ചേശ്വരം തെര‍ഞ്ഞെടുപ്പ് തീയതി പ്രഖ്യാപിയ്ക്കുക.\nബിജെപി പൊതുസമ്മേളനത്തിൽ നടത്തുന്ന പ്രസംഗത്തിൽ ശബരിമല വിഷയത്തിൽ കൃത്യമായ നിലപാട് അമിത് ഷാ പറയുമെന്നാണ് കണക്കുകൂട്ടൽ. ശിവഗിരി സന്ദർശനം കഴിഞ്ഞ് തിരികെപ്പോകുന്നതിന് മുമ്പ് കോൺഗ്രസ് എക്സിക്യൂട്ടീവ് കമ്മിറ്റി അംഗം ജി.രാമൻനായരുൾപ്പടെയുള്ളവരെ ബിജെപിയിലെത്തിക്കാനുള്ള നീക്കങ്ങളും അമിത് ഷാ നടത്തും. ശബരിമല വിഷയത്തിൽ പാർട്ടിയ്ക്ക് ഇത് നേട്ടമാകുമെന്നാണ് സംസ്ഥാനഘടകത്തിന്‍റെ വിലയിരുത്തൽ. പൊതുപ്രവർത്തനം തുടരാനുള്ള അവസരം കിട്ടിയാൽ ബിജെപിയിലേക്ക് പോകാൻ തയ്യാറാണെന്ന് രാമൻനായരും വ്യക്തമാക്കിയിരുന്നു.\nമുഖ്യമന്ത്രിയുടെ നാടായ പിണറായിയിൽ കൊല്ലപ്പെട്ട ബിജെപി പ്രവർത്തകൻ രമിത്തിന്‍റെ വീട് സന്ദർശിയ്ക്കുമെന്ന് അമിത് ഷാ കഴിഞ്ഞ ജനരക്ഷായാത്രയിൽ പ്രഖ്യാപിച്ചിരുന്നു. എന്നാൽ സന്ദർശനം നടന്നില്ല. ഹർത്താൽ നടത്തി പ്രതിരോധിച്ചതിന് പിന്നാലെ സന്ദർശനം അമിത് ഷാ റദ്ദാക്കിയത് സിപിഎം വലിയ രാഷ്ട്രീയ വിവാദവുമാക്കി. അതുകൊണ്ടുതന്നെ ഇത്തവണ അമിത് ഷാ എന്തായാലും രമിത്തിന്‍റെ വീട് സന്ദർശിക്കും.\nLast Updated 26, Oct 2018, 3:20 PM IST\nഅമിത് ഷാ കണ്ണൂര് വിമാനത്താവളത്തില് നേതാക്കളുമായി ചര്‍ച്ച നടത്തി\nശബരിമല: എസ്എന്‍ഡിപിയും ബിജെപിയും ഒന്നിച്ച് പോരാടണമെന്ന് അമിത് ഷാ


മധ്യ കാലഘട്ടത്തിൽ കേരളം മലബാർ എന്ന പേരിലാണ് അറിയപ്പെട്ടിരുന്നത്. ഈ പ്രദേശത്തിന് മലബാർ എന്ന് പേരു നൽകിയത് അറബി നാടുകളിൽ നിന്നും പേർഷ്യയിൽ നിന്നും കച്ചവടത്തിനായി ഇവിടെ വന്നു പോയിരുന്ന കപ്പലോട്ടക്കാരായിരുന്നു.മല എന്ന മലയാള/തമിഴ് വാക്കിനോട് നാട് എന്നർത്ഥം വരുന്ന ബാർ എന്ന പേർഷ്യൻ വാക്ക് ചേർന്നാണ് മലബാർ എന്ന പേരുണ്ടായത്. ഗുണ്ടർട്ടിന്റെ അഭിപ്രായത്തിൽ ഇത് ബർ (തീരം) എന്ന അറബി പദത്തിൽ നിന്നാണ് നിഷ്പന്നമായത്. തഞ്ചാവൂർ മഹാക്ഷേത്രത്തിലെ ഒരു ശിലാരേഖയിൽ മലകളുടെ നാട് എന്നർത്ഥം വരുന്ന “മലൈനാട്“ എന്നാണ് ഈ പ്രദേശത്തിന്റെ പേർ. ക്രി വ 545 ൽ കോസ്മോസ് എഴുതിയ ക്രിസ്ത്യൻ റ്റോപ്പോഗ്രഫി എന്ന ഗ്രന്ഥത്തിൽ മലൈ എന്നാണ് മലബാറിനുനൽകിയിരിക്കുന്ന പേര്. ക്രി വ 1400 നടുത്തുണ്ടായ ഉണ്ണിയാടി ചരിതത്തിലും മലൈനാട് എന്നാ‍ണ് പറഞ്ഞിരിക്കുന്നത്.\nബ്രിട്ടീഷ് മലബാറിലെ രേഖകൾതിരുത്തുക\nഅവസാനം പുതുക്കപ്പെട്ട ദിവസം: 16 ഓഗസ്റ്റ് 2021, സമയം: 17:03


ചര്‍ച്ചയല്ല വേണ്ടത്, നിയമം പിന്‍വലിക്കണം; നിലപാട് കടുപ്പിച്ച് കര്‍ഷകര് - Keralabhooshanam Daily ചര്‍ച്ചയല്ല വേണ്ടത്, നിയമം പിന്‍വലിക്കണം; നിലപാട് കടുപ്പിച്ച് കര്‍ഷകര്\nHome/NEWS/BREAKING NEWS/ചര്‍ച്ചയല്ല വേണ്ടത്, നിയമം പിന്‍വലിക്കണം; നിലപാട് കടുപ്പിച്ച് കര്‍ഷകര്\nന്യൂഡല്‍ഹി: അഞ്ചാംവട്ട ചര്‍ച്ചയിലും കാര്‍ഷിക നിയമങ്ങള് പിന്‍വലിക്കണമെന്ന നിലപാടില് ഉറച്ച് കര്‍ഷക സംഘടനകള്. കൂടുതല് ചര്‍ച്ചകള് വേണ്ടെന്നും തങ്ങള് ഉന്നയിച്ച ആവശ്യങ്ങളില് സര്‍ക്കാരിന്റെ നിലപാട് വ്യക്തമാക്കണമെന്നും കര്‍ഷക സംഘടനാ നേതാക്കള് ചര്‍ച്ചയില് ആവശ്യപ്പെട്ടു. നിയമത്തെക്കുറിച്ചുള്ള കര്‍ഷകരുടെ പ്രതികരണങ്ങളില് സന്തോഷമുണ്ടെന്നും ചര്‍ച്ചകളെ സ്വാഗതം ചെയ്യുന്നതായും കൃഷി മന്ത്രി നരേന്ദ്ര സിങ് തോമര് പറഞ്ഞു.\nനിയമങ്ങള് പിന്‍വലിക്കണമെന്ന നിലപാടില്‍നിന്ന് പിന്മാറാന് ഇന്നത്തെ ചര്‍ച്ചയിലും കര്‍ഷകര് തയ്യാറായില്ല. കഴിഞ്ഞ ദിവസത്തെ ചര്‍ച്ചകളില് തങ്ങള് ഉന്നയിച്ച ആവശ്യങ്ങളില് സര്‍ക്കാരിന്റെ നിലപാട് വ്യക്തമാക്കണമെന്ന് നേതാക്കള് ആവശ്യപ്പെട്ടു. കൂടുതല് ചര്‍ച്ചകള് ആവശ്യമില്ലെന്നും പ്രശ്‌നത്തിന് പരിഹാരമാണ് വേണ്ടതെന്നും കര്‍ഷകര് വ്യക്തമാക്കി. കഴിഞ്ഞ ചര്‍ച്ചകളുടെ അടക്കം മിനിട്‌സ് നല്‍കണമെന്നും അംഗീകരിച്ച കാര്യങ്ങള് എഴുതി നല്‍കണമെന്നുമുള്ള കര്‍ഷകരുടെ ആവശ്യം സര്‍ക്കാര് അംഗീകരിച്ചിട്ടുണ്ട്.\nകൂടുതല് ചര്‍ച്ചകള്‍ക്കില്ലെന്ന് കര്‍ഷകര് അറിയിച്ചതോടെ ഇന്ന് സര്‍ക്കാര് എടുക്കുന്ന നിലപാട് നിര്‍ണയകമാകും. കര്‍ഷകര്‍ക്ക് സര്‍ക്കാര് എന്ത് ഉറപ്പാണ് നല്‍കുക എന്നതനുസരിച്ചായിരിക്കും കര്‍ഷകര് തങ്ങളുടെ തുടര് സമരം സംബന്ധിച്ച് നിലപാട് സ്വീകരിക്കുക. ഉറപ്പുകളൊന്നും ലഭിക്കാത്ത സാഹചര്യത്തില് നേരത്തെ കര്‍ഷക സംഘടനകള് മുന്നറിയിപ്പു നല്‍കിയിരുന്നതുപോലെ സമരം കൂടുതല് ശക്തമാകുമെന്നാണ് കരുതപ്പെടുന്നത്.\nനേരത്തെ ചര്‍ച്ചയ്ക്ക് മുന്നോടിയായി ആഭ്യന്തര മന്ത്രി അമിത് ഷായും പ്രതിരോധ മന്ത്രി രാജ്‌നാഥ് സിങും കൃഷി മന്ത്രി നരേന്ദ്ര സിങ് തോമറും വാണിജ്യ മന്ത്രി പിയൂഷ് ഗോയലും പ്രധാനമന്ത്രി നരേന്ദ്ര മോദിയുമായി ചര്‍ച്ച നടത്തിയിരുന്നു. കര്‍ഷക പ്രക്ഷോഭത്തിന് പിന്തുണ വര്‍ദ്ധിച്ചുവരുകയും ആഗോളതലത്തില് ചര്‍ച്ചയാകുകയും ചെയ്ത സാഹചര്യത്തിലാണ് പ്രധാനമന്ത്രിയുമായി മന്ത്രിമാര് കൂടിക്കാഴ്ച നടത്തിയത്.\nസര്‍ക്കാര് കൊണ്ടുവന്ന പുതിയ കാര്‍ഷിക നിയമങ്ങള് പൂര്‍ണ്ണമായും പിന്‍വലിക്കണമെന്ന ഉറച്ച നിലപാടില് തന്നെയാണ് ഡല്‍ഹിയുടെ വിവിധ അതിര്‍ത്തികളില് തമ്പടിച്ചിട്ടുള്ള ആയിരക്കണക്കിന് കര്‍ഷകരുള്ളത്. സര്‍ക്കാര് തങ്ങളുടെ നിലപാട് അംഗീകരിച്ചില്ലെങ്കില് സമരം ശക്തമായി തുടരുമെന്ന് കര്‍ഷകര് വ്യക്തമാക്കിയിയിരുന്നു. പാര്‍ലമെന്റ് വളയുമെന്നടക്കമുള്ള ഭീഷണി കര്‍ഷകര് ഉയര്‍ത്തിയിട്ടുണ്ട്. ഒപ്പം ദേശീയ പാത എട്ടില് മാര്‍ച്ച് നടത്തുമെന്നും പ്രക്ഷോഭം ജന്തര് മന്തറിലേക്ക് മാറ്റുമെന്നും കര്‍ഷക സംഘടനകള് അറിയിച്ചിട്ടുണ്ട്.


കാലടിയില് നടന്നത് എസ്എഫ്ഐ പ്രവര്‍ത്തകരെ കുടുക്കാനുള്ള ശ്രമം; എബിവിപി പ്രവര്‍ത്തകന് വെട്ടേറ്റിട്ടില്ല; മുറിവ്, കത്തിയും ബ്ലേഡും ഉപയോഗിച്ച് സുഹൃത്തുക്കള് സൃഷ്ടിച്ചത്; നാടകം പൊളിച്ചടുക്കി പൊലീസ് | Kairali News | kairalinewsonline.com\nകാലടിയില് നടന്നത് എസ്എഫ്ഐ പ്രവര്‍ത്തകരെ കുടുക്കാനുള്ള ശ്രമം; എബിവിപി പ്രവര്‍ത്തകന് വെട്ടേറ്റിട്ടില്ല; മുറിവ്, കത്തിയും ബ്ലേഡും ഉപയോഗിച്ച് സുഹൃത്തുക്കള് സൃഷ്ടിച്ചത്; നാടകം പൊളിച്ചടുക്കി പൊലീസ്\nകാലടി സംസ്‌കൃത സര്‍വ്വകലാശാലയില് എബിവിപി പ്രവര്‍ത്തകനെ വെട്ടിപ്പരിക്കേല്‍പ്പിച്ചു എന്ന വാര്‍ത്ത വ്യാജമെന്ന് പൊലീസ് കണ്ടെത്തി.\nസ്വയം മുറിവുണ്ടാക്കി എസ്എഫ്ഐക്കെതിരെ പ്രതികാരം ചെയ്യുകയായിരുന്നു ഉദ്ദേശമെന്നും ഇതുമായി ബന്ധപ്പെട്ട ഗൂഢാലോചന നടന്നിരുന്നതായും പൊലീസ് അന്വേഷണത്തില് തെളിയുകയായിരുന്നു.\nഎസ്എഫ്ഐ പ്രവര്‍ത്തകര് ആക്രമിച്ചെന്ന് വരുത്തിതീര്‍ക്കാന് കത്തിയും ബ്ലേഡും ഉപയോഗിച്ച് കൈയ്യിലെ മുറിവ് കൂട്ടുകാര് ഉണ്ടാക്കിയതാണെന്നും പരിക്കേറ്റ എബിവിപി പ്രവര്‍ത്തകന് കെഎം ലാല് മൊഴി നല്‍കി. കാലടി പൊലീസ് സ്റ്റേഷനില് കൊലപാതകം അടക്കം നിരവധി കേസുകളിലെ പ്രതിയായ മറ്റൂര് വട്ടപറമ്പ് സ്വദേശിയായ മനീഷാണ് ഈ ഗൂഢാലോചനക്കു നേതൃത്വം നല്‍കിയത്.\nപരാതിക്കാരനായ ലാല് പൊലീസില് പറഞ്ഞത് മുളക് പൊടിയെറിഞ്ഞ ശേഷം കമ്പി വടിക്ക് അടിക്കുകയും കത്തി പോലുള്ള ആയുധം കൊണ്ട് വെട്ടി പരിക്കേല്‍പ്പിക്കുകയും ആയിരുന്നു എന്നാണ്. എട്ടോളം പേര് ചേര്‍ന്ന് 16ന് എബിവിപി പ്രവര്‍ത്തകന് അന്നനാട് സ്വദേശിയായ ലാല് മോഹനെ ആക്രമിച്ചു എന്ന് പരാതി നല്‍കിയത് ഗൂഡാലോചനയുടെ ഭാഗമായെന്ന് പൊലിസ് വ്യക്തമാക്കി.\nചുമരെഴുത്തുമായി ബന്ധപ്പെട്ട് കോളേജില് ചില പ്രശ്നങ്ങള് നിലനിന്നിരുന്നു. ഇതുമായി ബന്ധപ്പെട്ട കേസിന് ബലം കൂട്ടുക എന്നതായിരുന്നു ലാലിന്റെ ഉദ്ദേശം. തുടര്‍ന്ന് സുഹൃത്തുക്കളുടെ നിര്‍ദ്ദേശ പ്രകാരം ശരീരത്ത് മുറിവുകള് ഉണ്ടാക്കുകയായിരുന്നു. സംഭവത്തില് ലാലിനും മറ്റ് നാലുപേര്‍ക്കുമെതിരെ കേസെടുത്തു\nഅതേസമയം കാലടി ശ്രീശങ്കര കോളേജില് എബിവിപി പ്രവര്‍ത്തകര് എസ്എഫ്ഐ പ്രവര്‍ത്തകനെ വെട്ടിപരിക്കേല്‍പ്പിച്ചിരുന്നു. എസ്എഫ്ഐ യൂണിറ്റ് വൈസ് പ്രസിഡന്റും കാലടി ഏരിയാ കമ്മിറ്റിയംഗവുമായ ടോം ടിറ്റി(20)നാണ് വെട്ടേറ്റത്.\nജനുവരി ഒന്നിന്റെ വനിതാ മതിലിന്റെ പ്രചാരണാര്‍ഥം എസ്എഫ്ഐയുടെ നേതൃത്വത്തില് വിദ്യാര്‍ഥിനി മതില് സംഘടിപ്പിച്ചതിനെ തുടര്‍ന്നാണ് ആക്രമണം.\nTags: AbvpKalady UniversitySFI


VA Shrikumar Menon's statement on his relation with Manju Warrier - Malayalam Filmibeat\n| Published: Wednesday, August 2, 2017, 9:36 [IST]\nനടി ആക്രമിയ്ക്കപ്പെട്ട കേസുമായി ബന്ധപ്പെട്ട് പരസ്യ സംവിധായകന് ശ്രീകുമാര് മേനോനെ അന്വേഷണ സംഘം ചോദ്യം ചെയ്തു. ദിലീപിന്റെ മൊഴിയെ തുടര്‍ന്നാണ് ശ്രീകുമാര് മേനോനെ ചോദ്യം ചെയ്തത്. ദിലീപിന്റെ ആദ്യ ഭാര്യ മഞ്ജു വാര്യരുമായുള്ള ബന്ധത്തെ കിറിച്ചാണത്രെ പൊലീസ് സംവിധായകനോട് ചോദിച്ചത്.\nസുഹൃത്തുക്കളെ കുറിച്ച് പരസ്യമായി പറയാന് ഇഷ്ടപ്പെടുന്നില്ല എന്ന് മഞ്ജു വാര്യര്.. അതെന്താ ?\nതന്റെ കുടുംബ ബന്ധം തകരാന് കാരണം ശ്രീകുമാര് മേനോന് ആണെന്നും, ശ്രീകുമാര് മേനോനും മഞ്ജുവും തമ്മില് അടുപ്പത്തിലാണ് എന്നും ദിലീപ് പൊലീസിന് മൊഴി നല്‍കിയിരുന്നു. ഇത് സംബന്ധിച്ച വിവരങ്ങള് ചോദിച്ചപ്പോള് മഞ്ജുവുമായുള്ള ബന്ധത്തെ കുറിച്ച് ശ്രീകുമാര് വ്യക്തമാക്കി. മംഗളമാണ് വാര്‍ത്ത റിപ്പോര്‍ട്ട് ചെയ്തത്.\nനടിയെ ആക്രമിച്ച കേസില് തന്നെ കുടുക്കാന് ഗൂഢാലോചന നടന്നിട്ടുണ്ട് എന്ന് ആദ്യം മുതല്‍ക്കേ ദിലീപ് ആരോപിച്ചിരുന്നു. ഈ ഗൂഢാലോചന മുംബൈ കേന്ദ്രീകരിച്ചാണ് അരങ്ങേറിയത് എന്ന ദിലീപിന്റെ ആരോപണം ശ്രീകുമാര് മേനോനെ ലക്ഷ്യമിട്ടായിരുന്നുവെന്ന് മംഗളം പറയുന്നു.\nരണ്ടര മണിക്കൂര് ചോദ്യം\nരണ്ട് മണിക്കൂറോളമാണ് ആലുവ പോലീസ് ക്ലബ്ബില് വിളിച്ചുവരുത്തി ശ്രീകുമാര് മേനോനെ പോലീസ് ചോദ്യം ചെയ്തത്. ദിലീപിന്റെ ആദ്യഭാര്യയും നടിയുമായ മഞ്ജു വാര്യരുമായി എന്താണ് ബന്ധം എന്നതടക്കമുള്ള കാര്യങ്ങളാണ് പോലീസ് ചോദിച്ചറിഞ്ഞത്\nദിലീപുമായുള്ള വേര്‍പിരിയലിന് ശേഷം മഞ്ജു വാര്യര്‍ക്ക് ക്യാമറയ്ക്ക് മുന്നിലേക്ക് തിരിച്ച് വരവിന് കളമൊരുക്കിയത് ശ്രീകുമാര് മേനോന് ആയിരുന്നു. ശ്രീകുമാര് സംവിധാനം ചെയ്ത കല്യാണ് ജ്വല്ലറിയുടെ പരസ്യത്തിലൂടെ ആയിരുന്നു ആ തിരിച്ച് വരവ്.\nപ്രൊഫഷണല് ബന്ധം മാത്രം\nഎന്നാല് മഞ്ജു വാര്യരുമായി തനിക്ക് പ്രൊഫഷണല് ബന്ധം മാത്രമാണ് ഉള്ളത് എന്ന് ശ്രീകുമാര് മേനോന് വ്യക്തമാക്കി. മഞ്ജുവുമായി ചേര്‍ത്തുള്ള ആരോപണങ്ങള് അടിസ്ഥാന രഹിതമാണെന്നും സംവിധായകന് പറഞ്ഞു.\nദിലീപിനെതിരെ നീങ്ങേണ്ട സാഹചര്യം തനിക്കില്ല. വിവാഹ മോചന സമയത്ത് മഞ്ജുവിന് താനടക്കമുള്ളവര് മാനസിക പിന്തുണ നല്‍കിയിരുന്നു എന്നും മൊഴിയിലുണ്ടെന്ന് മംഗളം വാര്‍ത്തയില് പറയുന്നു.\nമഞ്ജുവിനെ പിന്തുണച്ചതിനാലാണ് ദിലീപ് അടിസ്ഥാന രഹിതമായ ആരോപണങ്ങള് ഉന്നയിക്കുന്നതെന്നും ശ്രീകുമാര് മേനോന് മൊഴി നല്‍കി. ദിലീപ് പോലീസിനോട് പറഞ്ഞ കാര്യങ്ങളെല്ലാം ദിലീപിന്റെ സംശയങ്ങള് മാത്രമാണെന്നും ശ്രീകുമാര് മൊഴി നല്‍കിയതായി മംഗളം പറയുന്നു.\nപരസ്യചിത്ര മേഖലയില് രാജ്യത്തെ തന്നെ ഏറ്റവും അറിയപ്പെടുന്ന സംവിധായകരില് ഒരാളാണ് ശ്രീകുമാര് മേനോന്. മലയാളി കൂടിയായ ശ്രീകുമാര് മേനോന് ഇപ്പോള് സിനിമ രംഗത്തേക്കും കടന്നിരിക്കുകയാണ്.ശ്രീകുമാര് സംവിധാനം ചെയ്യാന് പോകുന്ന രണ്ട് സിനിമകളിലും മഞ്ജു വാര്യര് അഭിനയിക്കുന്നുണ്ട്\nമലയാള സിനിമയില് ദിലീപ് സൃഷ്ടിച്ച റെക്കോര്‍ഡുകളില് ഒന്ന്; ഇന്നും ആരും തകര്‍ത്തിട്ടില്ലെന്ന് ആരാധകര്\nRead more about: dileep manju warrier dileep arrest va shrikumar menon malayalam film malayalam movie malayalam cinema മഞ്ജു വാര്യര് ദിലീപ് വിഎ ശ്രീകുമാര് മേനോന് പൊലീസ് മലയാളം സിനിമ\nVA Shrikumar Menon's statement on his relation with Manju Warrier\nStory first published: Wednesday, August 2, 2017, 9:36 [IST]


india reports 8895 covid cases രാജ്യത്ത് 8,895 പേർക്ക് കൊവിഡ്\nരാജ്യത്ത് 24 മണിക്കൂറിനിടെ 8,895 പേർക്ക് കൊവിഡ് സ്ഥിരീകരിച്ചു. പ്രതിദിന രോഗികൾ കഴിഞ്ഞ ദിവസത്തേക്കാൾ 3.4 ശതമാനം വർധിച്ചു. ( india reports 8895 covid cases )\nസുപ്രിംകോടതി മാർഗനിർദ്ദേശ പ്രകാരമുള്ള പഴയ മരണങ്ങൾ കൊവിഡ് കണക്കിൽ ഉൾപ്പെടുത്തിയതോടെ രാജ്യത്തെ പ്രതിദിന മരണസംഖ്യ കുത്തനെ ഉയർന്നു. 2,796 മരണങ്ങളാണ് 24 മണിക്കൂറിനിടയിൽ റിപ്പോർട്ട് ചെയ്തത്. 2426 മരണം ബിഹാറിലും ,263 കേരളത്തിലും റിപ്പോർട്ട് ചെയ്തു.\nരാജ്യത്തെ ജനസംഖ്യയുടെ 50 ശതമാനത്തിലധികം പേർ പൂർണമായും വാക്‌സിൻ സ്വീകരിച്ചതായി കേന്ദ്ര ആരോഗ്യമന്ത്രി മൻസൂഖ് മാണ്ഡവ്യ പറഞ്ഞു. മഹാരാഷ്ട്ര, ഗുജറാത്ത് സംസ്ഥാനങ്ങളിൽ കൂടി ഒമിക്രോൺ കേസുകൾ റിപ്പോർട്ട് ചെയ്തതോടെ അതീവ ജാഗ്രതയിലാണ് രാജ്യം. വിദേശത്ത് നിന്നെത്തി കൊവിഡ് പോസിറ്റീവായവരുടെയും, സമ്പർക്ക പട്ടികയിൽ ഉള്ളവരുടെയും ജനിതക ശ്രേണീകരണം ഫലം ഉടൻ ലഭിക്കും.\nRead Also : ഡൽഹിയിലും ഒമിക്രോൺ സ്ഥിരീകരിച്ചു\nഇന്നലെ വൈകീട്ടോടെയാണ് രാജ്യത്തെ നാലാമത്തെ ഒമിക്രോൺ കേസ് മുംബൈയിൽ സ്ഥിരീകരിക്കുന്നത്. രോഗം സ്ഥിരീകരിച്ചത് ദക്ഷിണാഫ്രിക്കയിൽ നിന്നെത്തിയ മഹാരാഷ്ട്ര സ്വദേശിക്ക്. ഇതോടെ രാജ്യത്ത് ഒമിക്രോൺ സ്ഥിരീകരിച്ചവരുടെ എണ്ണം നാലായി. സിംബാബ്‌വേയിൽ നിന്നു ഗുജറാത്തിലെ ജാംനഗറിൽ തിരിച്ചെത്തിയ 72കാരനും കർണാടകയിലെ ബെംഗളൂരുവിൽ ഒരു ദക്ഷിണാഫ്രിക്കൻ പൗരനും അനസ്‌തെറ്റിസ്റ്റായ ഡോക്ടർക്കും നേരത്തെ ഒമിക്രോൺ സ്ഥിരീകരിച്ചിരുന്നു.\nStory Highlights : india reports 8895 covid cases


"ദി ജംഗിൾ ബുക്ക് (2016 ചലച്ചിത്രം)" എന്ന താളിന്റെ പതിപ്പുകൾ തമ്മിലുള്ള വ്യത്യാസം - വിക്കിപീഡിയ\n"ദി ജംഗിൾ ബുക്ക് (2016 ചലച്ചിത്രം)" എന്ന താളിന്റെ പതിപ്പുകൾ തമ്മിലുള്ള വ്യത്യാസം\nദി ജംഗിൾ ബുക്ക് (2016 ചലച്ചിത്രം) (തിരുത്തുക)\n18:03, 28 ഏപ്രിൽ 2016-നു നിലവിലുണ്ടായിരുന്ന രൂപം\n29 ബൈറ്റുകൾ കൂട്ടിച്ചേർത്തിരിക്കുന്നു ,4വർഷം മുമ്പ്\n13:50, 25 ഏപ്രിൽ 2016-നു നിലവിലുണ്ടായിരുന്ന രൂപം (തിരുത്തുക)\n(ചെ.) (കൂടുതൽ വിവരങ്ങൾ ചേർത്തു)\n18:03, 28 ഏപ്രിൽ 2016-നു നിലവിലുണ്ടായിരുന്ന രൂപം (തിരുത്തുക) (മാറ്റം തിരസ്ക്കരിക്കുക)\n(ചെ.) (ലിങ്ക് ശരിയാക്കി)\nകാട്ടിലകപ്പെട്ടുപോയ [[മൗഗ്ലി]] എന്ന മനുഷ്യക്കുഞ്ഞിന്റെ കഥയാണിത്. അകില[[അകേല]] എന്ന [[ചെന്നായ]] നയിക്കുന്ന ചെന്നായക്കൂട്ടത്തോടൊപ്പമാണ് മൗഗ്ലി കഴിയുന്നത്. മൗഗ്ലിയെ കാട്ടിൽ നിന്നും പുറത്താക്കിയില്ലെങ്കിൽ ചെന്നായക്കൂട്ടത്തിന് തന്നെ അത് ആപത്തായിരിക്കും എന്ന് ഷേർഖാൻ[[ഷേർ ഖാൻ]] എന്ന [[കടുവ]] ഭീഷണിപ്പെടുത്തിയതോടെ ചെന്നായക്കൂട്ടത്തിൽ നിന്നും സ്വയം പുറത്തുപോകാൻ മൗഗ്ലി തീരുമാനമെടുക്കുന്നു. കൂട്ടുകാരനായ [[ബഗീര]] എന്ന [[കരിമ്പുലി|കരിമ്പുലിയോടൊപ്പം]] അവൻ നാട്ടിലേക്കുപോകുവാനൊരുങ്ങുന്നു. എന്നാൽ വഴിമധ്യേ ഷേർഖാൻ അവരെ ആക്രമിക്കുന്നു. ബഗീരയ്ക്ക് പരിക്കുപറ്റിയെങ്കിലും മൗഗ്ലി സമർത്ഥമായി രക്ഷപെടുന്നു.\nപിന്നീട് മൗഗ്ലി [[കാ]] എന്ന ഭീമൻ [[മലമ്പാമ്പ്|മലമ്പാമ്പിനെ]] കണ്ടുമുട്ടുന്നു. മൗഗ്ലിയുടെ അച്ഛനെ ഷേർഖാൻ കൊന്ന കഥ കാ മൗഗ്ലിയോട് പറയുന്നു. മൗഗ്ലിയെ മയക്കി വിഴുങ്ങാനൊരുങ്ങുന്ന കായുടെ വായിൽ നിന്നും [[ബാലു]] എന്ന [[തേൻകരടി|മടിയൻ കരടി]] അവനെ രക്ഷിക്കുന്നു. ബാലുവിന് ധാരാളം തേൻക്കൂടുകൾ അടർത്തിക്കൊടുക്കുന്ന മൗഗ്ലിയുമായി ബാലു ചങ്ങാത്തം സ്ഥാപിക്കുകയും മൗഗ്ലി നാട്ടിലേയ്ക്ക് മടങ്ങാതെ ബാലുവിനോടൊപ്പം കൂടുകയും ചെയ്യുന്നു.\nഇതിനിടയിൽ മൗഗ്ലി കാട്ടിൽ നിന്നും പോയെന്നു പറയുന്ന അകിലയോട്അകേലയോട് അവൻ തിരിച്ചുവരുമെന്നും അവന്റെ മരണമാണ് എന്റെ ലക്ഷ്യം എന്നും ഷേർഖാൻ പറയുന്നു. വാക്കുതർക്കത്തിനിടയിൽ ഷേർഖാൻ അകിലയെഅകേലയെ കൊല്ലുന്നു.\nഷേർഖാൻ മൗഗ്ലിയെ വേട്ടയാടുകയാണെന്ന് ബഗീരയിൽ നിന്നുമറിഞ്ഞ ബാലു ഷേർഖാനെ ചെറുക്കാൻ മാത്രം തനിക്ക് കഴിവില്ലെന്നോർത്ത് മൗഗ്ലിയോട് നാട്ടിലേയ്ക്ക് പോകാൻ നിർദ്ദേശിക്കുന്നു. എന്നാൽ ഇതിനിടയിൽ മൗഗ്ലിയെ ഒരുകൂട്ടം കുരങ്ങന്മാർ തട്ടിക്കൊണ്ടുപോയി അവരുടെ നേതാവായ [[കിംഗ് ലൂയി]] എന്ന [[ഒറാങ്ങ്ഉട്ടാൻ|ഒറാങ്ങ്ഉട്ടാന്റെ]] മുന്നിലെത്തിക്കുന്നു.\n"https://ml.wikipedia.org/wiki/പ്രത്യേകം:മൊബൈൽവ്യത്യാസം/2346145" എന്ന താളിൽനിന്ന് ശേഖരിച്ചത്


Deepika.com Nri News :ന്യൂയോർക്ക് മലയാളി അസോസിയേഷൻ പ്രവർത്തനോദ്ഘാടനം പ്രൗഢഗംഭീരം.......\nന്യൂയോർക്ക് : ന്യൂയോർക്ക് മലയാളി അസോസിയേഷൻ, നൈമയുടെ ചരിത്രത്തിൽ സ്വർണ ലിപികളാൽ ആലേഖനം ചെയ്യപ്പെടേണ്ട ചടങ്ങുകളായിരുന്നു നടന്നത്. 2022 ഏപ്രിൽ 23 ശനിയാഴ്ച വൈകിട്ട്6മണിമുതൽ ന്യൂയോർക്കിലുള്ള ടൈസൺ സെന്ററിൽ നൈമയുടെ 2022 2023 ലെ ഭാരവാഹികളുടെ സ്ഥാനാരോഹണ ചടങ്ങ് വൈവിദ്ധ്യങ്ങളാൽ സമ്പന്നമായിരുന്നു.\nന്യൂയോർക്ക് സ്‌റ്റേറ്റ് ഏഷ്യൻ കമ്യൂണിറ്റി അഫേഴ്‌സ് ഡയറക്ടർ സിബു നായരായിരുന്നു അസോസിയേഷൻ ഭാരവാഹികളുടെ സ്ഥാനാരോഹണ ചടങ്ങുകൾ ഉദ്ഘാടനം ചെയ്തത്. ചടങ്ങിൽ അസോസിയേഷൻ പ്രസിഡന്‍റ് ലാജി തോമസ് അധ്യക്ഷത വഹിച്ചു. ഫോമാ പ്രസിഡന്‍റ് അനിയൻ ജോർജ്ജ്, ചടങ്ങിൽ മുഖ്യാതിഥിയായിരുന്നു. സെക്രട്ടറി സിബു ജേക്കബ്ബ് അതിഥികളെ സ്വാഗതവും ട്രഷറർ ജോർജ് കൊട്ടാരം നന്ദിയും അറിയിച്ചു.\nചടങ്ങിൽ അമേരിക്കൻ ദേശീയ ഗാനം എമ്മാ കുര്യനും. അഞ്ചന മൂലയിൽ ഇന്ത്യൻ ദേശീയ ഗാനവും ആലപിച്ചു. സുജിത് മൂലയിൽ ആലപിച്ച പ്രാർത്ഥനാഗാനത്തോടെ ചടങ്ങിന് ഔദോഗികമായ തുടക്കമായി. സുനിൽ ട്രൈസ്റ്റാർ ( നിയുക്ത പ്രസിഡന്റ് ഐപിസിഎൻഎ ) ജേക്കബ്ബ് കുര്യൻ (മുൻ നൈമ പ്രസിഡന്‍റ് ) ബിനോയ് തോമസ് (ഫോമാ മെട്രോ റീജിയൻ വൈസ് പ്രസിഡന്റ് ) എന്നിവർ ആശംസ പ്രസംഗം നടത്തി.\nകമ്മിറ്റി മെമ്പറായ വൈസ് പ്രസിഡന്റ് സാം തോമസ്, ജോ. ട്രഷറർ സാജു തോമസ്, ട്രസ്റ്റി ബോർഡ് അംഗങ്ങളായ രാജേഷ് പുഷ്പരാജൻ, മാത്യു വർഗീസ് ( അനി ), ജെയ്‌സൺ ജോസഫ്, പി ആർ ഒ. ഡോൺ തോമസ്, വുമൺസ് ഫോറം അംഗങ്ങളായ നൂപ കുര്യൻ, സ്മിത രാജേഷ്, യൂത്ത് കോഓർഡിനേറ്റർ ക്രിസ്‌റ്റോ അബ്രഹാം, എന്നിവരായിരുന്നു ചടങ്ങിന് ആവശ്യമായ ക്രമീകരണങ്ങൾക്ക് നേതൃത്വം നൽകിയത് .\nമാത്യു ജോഷ്വാ( ബോർഡ് ചെയർമാൻ), ലിഷ തോമസ് (വിമൺസ് ഫോറം കോർഡിനേറ്റർ) എന്നിവരായിരുന്നു ഈ പ്രോഗ്രാമിന്‍റെ എം സിമാർ. അലീന തോമസ്, അഞ്ജന മൂലയിൽ, നൂപ കുര്യൻ, എമ്മ കുര്യൻ, എവാ കുര്യൻ എന്നിവർ അവതരിപ്പിച്ച നൃത്തനൃത്ത്യങ്ങളും ജോസ് കുര്യൻ, സുജിത് മൂലയിൽ തുടങ്ങിയവരുടെ ഗാനങ്ങളും പ്രോഗ്രാമിന് കൂടുതൽ മിഴിവേകി.\nഅസോസിയേഷന്‍റെ പ്രവർത്തനങ്ങൾക്ക് തുടക്കം കുറിച്ചുകൊണ്ടുള്ള ചടങ്ങുകൾക്ക് നിലവിളക്ക് കൊളുത്തി. ഫോമയുടെ സ്‌നേഹദരങ്ങളുമായി ഫോമാ നേതാക്കളും ഭാരവാഹികളും ചടങ്ങിൽ ആശംസകളുമായി എത്തിയിരുന്നു. ഫ്ലോറൽ പാർക്കിലുള്ള ടൈസൺ സെന്ററിൽ വച്ചായിരുന്നു സ്ഥാനാരോഹണ ചടങ്ങുകൾക്ക് വേദിയൊരുങ്ങിയത്.\nഅസോസിയേഷന്റെ പ്രവർത്തന ഉദ്ഘാടന ചടങ്ങിൽ പങ്കെടുത്ത എല്ലാവരോടും ഈ ഇവെന്റിനെ സ്പോൺസർ ചെയ്ത് ഞങ്ങളെ സഹായിച്ച ടീം ഫ്രണ്ട്‌സ് ഓഫ് ഫോമാ (ഡോ. ജേക്കബ് തോമസ് & ടീം ) , സജിതോമസ് (Nationwide Mortgage), A2Z അസ്സോസിയേറ്റ്സ്, പാർക്ക് ഫ്യൂണറൽ, ബിജു ചാക്കോ (ഫോമാ ജോയിന്‍റ് സെക്രട്ടറി ക്യാൻഡിഡേറ്റ്), മാത്യു തോമസ് (ക്രോസ് ഐലൻഡ് റിയൽറ്റി), ക്രീയേറ്റീവ് എന്റർടൈൻമെന്റ് മീഡിയ എന്നിവരോടും ന്യൂയോർക്ക് മലയാളി അസോസിയേഷൻ പ്രസിഡന്റ് ലാജി തോമസ് നന്ദി അറിയിച്ചു. തുടർന്നുള്ള എല്ലാ പ്രവർത്തനങ്ങൾക്കും ഏവരുടെയും സ്നേഹ സഹകരണങ്ങൾ ഉണ്ടാകണമെന്ന് നൈമയുടെ എക്സിക്യൂട്ടീവ് കമ്മിറ്റി അഭ്യർത്ഥിച്ചു.


ബഹ്‌റൈനിൽ കെട്ടിട വാടകയിൽ ഇളവ് നൽകി പ്രവാസി മലയാളി. - ടൈംസ് ഓഫ് ബഹ്‌റൈൻ\nHome GCC Bahrain ബഹ്‌റൈനിൽ കെട്ടിട വാടകയിൽ ഇളവ് നൽകി പ്രവാസി മലയാളി.\nബഹ്‌റൈനിൽ കെട്ടിട വാടകയിൽ ഇളവ് നൽകി പ്രവാസി മലയാളി.\nമനാമ: രാജ്യത്ത് കോവിഡ്-19 വ്യാപനം പ്രതിസന്ധിയിലാക്കിയ കച്ചവടക്കാര്‍ക്ക് കൈത്താങ്ങായി ബഹ്റൈൻ കെ.എം.സി.സി വൈസ് പ്രസിഡന്റ് ഷാഫി പറക്കട്ടയുടെ ഉടമസ്ഥതയിലുള്ള കമ്പനി. പ്രതിസന്ധിയിലായിരിക്കുന്ന കച്ചവടക്കാര്‍ക്ക് രണ്ട് മാസത്തേക്ക് പകുതി വാടക ഇളവ് പ്രഖ്യാപിക്കുന്നതായി കമ്പനി അറിയിച്ചു. കോവിഡ്-19 വ്യാപനം മൂലം ജോലി നഷ്ടപ്പെടുകയോ താൽകാലികമായി അടച്ചു പൂട്ടലില്‍പ്പെടുകയോ ചെയ്യപ്പെട്ട താമസക്കാര്‍ക്ക് ഇളവ് അനുവദിക്കാനും തിരുമാനിച്ചിട്ടുണ്ട്. വരും ദിവസങ്ങളില് പ്രതിസന്ധി രൂക്ഷമായാല് കമ്പനി കൂടുതല് ഇളവുകള് പ്രഖ്യാപിക്കുമെന്ന് അദ്ദേഹം വ്യക്തമാക്കി.\nകൊറോണ വൈറസിന്റെ വ്യാപനം തടയുന്നതിന്റെ ഭാഗമായി അവശ്യസാധനങ്ങളുടെ വ്യാപാരമല്ലാത്ത എല്ലാ സ്ഥാപനങ്ങളും അടച്ചുപൂട്ടി മിനിസ്ട്രി ഓഫ് ഇന്‍ഡസ്ട്രി, കോമേഴ്‌സ് ആന്റ് ടൂറിസം. മാർച്ച് 26 ന് വൈകിട്ട് ഏഴ് മുതൽ ഏപ്രിൽ ഒമ്പത് വൈകിട്ട് ഏഴ് വരെയാണ് സ്ഥാപനങ്ങൾ അടച്ചിട്ടിരിക്കുന്നത്.\nപ്രവാസികള് ഉള്‍പ്പെടെയുള്ള കച്ചവടക്കാര് സാമ്പത്തികമായി പ്രതിസന്ധിയാലാവുകയും ചെയ്തിട്ടുണ്ട്. ഇത്തരക്കാര്‍ക്ക് ചെറിയ ആശ്വാസം എന്ന രീതിയിലാണ് തന്റെ കമ്പനി ഏറ്റെടുത്തിട്ടുള്ള കെട്ടിടങ്ങളുടെ വാടകയില് ഇളവ് വരുത്താന് തീരുമാനിച്ചത്. പ്രതിസന്ധിയിലാവുന്നവരെ കൂടുതല് സഹായിക്കാന് നാം ഓരോരുത്തരും മുന്നിട്ടിറങ്ങണമെന്നും ഷാഫി പറക്കട്ട വ്യക്തമാക്കി.\nPrevious articleകോവിഡ്-19: ബഹ്‌റൈനിൽ ഫെയിസ് മാസ്‌കുകളുടെ വിലപരിധി നിശ്ചയിച്ച് ഇന്‍ഡസ്ട്രി മിനിസ്ട്രി.\nNext articleഇന്ത്യൻ പ്രധാനമന്ത്രി രൂപം നൽകിയ ദുരിതാശ്വാസ നിധിയിലേക്ക് 25 കോടി രൂപ നൽകി എം.എ. യൂസഫലി.\nകോവിഡ്19: ബഹ്‌റൈനില് ചികിത്സയിലായിരുന്ന പതിമൂന്ന് പേര് കൂടി രോഗമുക്തരായി.\nകെ.എം.സി സിയുടേത് പകരം വെക്കാനില്ലാത്ത ജീവകാരുണ്യ പ്രവർത്തനം: ഹനീഫ മൂന്നിയൂർ


1 കോടിയുടെ ബെൻസ് കാര് ഭാര്യക്ക് പിറന്നാൾ സമ്മാനമായി നൽകി നടൻ അനിൽ കപൂർ | CinemaTalkies\nസുനിത കപൂറിന്റെ ജന്മദിനത്തിൽ, ഭർത്താവും നടനുമായ അനിൽ കപൂർ ഒരു പ്രത്യേക ജന്മദിന സമ്മാനമായി ഭാര്യക്ക് നൽകി. ഒരു പുതിയ കാർ ആണ് അദ്ദേഹം ഭാര്യക്ക് സമ്മാനിച്ചത്. ഒരു കോടി രൂപ വിലമതിക്കുന്ന കറുത്ത മെഴ്‌സിഡസ് ബെൻസ് ജിഎൽഎസിന് എകെ വേഴ്സസ് ആണ് നടൻ സമ്മാനിച്ചത്.\nപെട്രോള്, ഡീസല് എഞ്ചിനുകളിലായി വിപണിയിലുള്ള വാഹനത്തിന്റെ എക്‌സ്‌ഷോറൂം വില 1.04 കോടി രൂപയാണ്. ഡീസല് എന്‍ജിന് 330 ബിഎച്ച്‌പി കരുത്തും 700 എന്‍എം ടോര്‍ക്കുമുണ്ട്. മൂന്ന് ലീറ്റര് പെട്രോള് എന്‍ജിന് 367 ബിഎച്ച്‌പിയാണ് കരുത്ത്, ടോര്‍ക്ക് 500 പിഎസും. വണ്ടിയുടെയും, സുനിത കപൂർ കേക്ക് മുറിക്കുന്ന ചിത്രങ്ങളും ഇപ്പോൾ സോഷ്യൽ മീഡിയയിൽ വൈറൽ ആയിരിക്കുകയാണ്.\n“എന്റെ ജീവന്റെ ജീവനായവൾക്ക്.. തേർഡ് ക്ലാസ് ട്രെയിൻ കമ്പാർട്ട്മെന്റുകളിൽ നിന്നും ലോക്കൽ ബസുകളിലേക്കും അവിടെ നിന്ന് റിക്ഷകളിലേക്കും ഖാലി പീലി ടാക്സികളിലേക്കും മാറിയ യാത്രകൾ; എക്കണോമി ക്ലാസ്സിൽ നിന്ന് ബിസിനസ്സ് ക്ലാസ്സിലേക്കും ഫസ്റ്റ് ക്ലാസ്സിലേക്കും വളർന്ന വിമാന യാത്രകൾ; കരൈക്കുടിയിലെ ഇടുങ്ങിയ ഹോട്ടൽ മുറിയിൽ നിന്നും ലഡാക്കിലെ ടെന്റിലേക്ക് വളർന്ന താമസം; മുഖത്ത് ഒരു പുഞ്ചിരിയോടെയും ഹൃദയം നിറയെ സ്നേഹമോടെയുമാണ് നമ്മൾ ഇതെല്ലാം തന്നെ ചെയ്തത്. ഇതെല്ലാം ഞാൻ നിന്നെ സ്നേഹിക്കുന്നതിലെ ലക്ഷകണക്കിന് കാരണങ്ങളിൽ ചിലത് മാത്രം. എന്റെ പുഞ്ചിരിക്ക് പിന്നിലെ കാരണം നീയാണ്.. നമ്മൾ ഒരുമിച്ചുള്ള യാത്ര ഇത്ര സന്തോഷം നിറഞ്ഞതും പൂർണത കൈവരിച്ചതുമാകുവാൻ കാരണവും നീ തന്നെയാണ്. ഇന്നും എന്നും എല്ലായ്പ്പോഴും നിന്നെ എന്റെ പ്രാണസഖിയായി ലഭിച്ചതിൽ ഞാൻ അനുഗ്രഹീതനാണ്” എന്ന കുറിപ്പോടെയാണ് അദ്ദേഹം സോഷ്യൽ മീഡിയയിൽ ചിത്രങ്ങൾ പങ്കുവച്ചത്.\nമലയാള ചിത്രം അനുഗ്രഹീതൻ ആന്റണിയുടെ പുതിയ പോസ്റ്റർ പുറത്തിറങ്ങി


ദളിത് നേതാക്കള് തമ്മില്‍ത്തല്ലുന്നു, വിദേശപ്പണം പറ്റി കൊല ചെയ്യുന്നു എന്ന് ആരോപണം\nTuesday6February 2018 3:36 pm IST\nകൊച്ചി: വടയമ്പാടി സമരത്തിന്റെ പേരിലും ദളിത് സംഘടനാ നേതാക്കള് തമ്മില്‍ത്തല്ലുന്നു. ചില ദളിത് സംഘടനകള് വിദേശപ്പണം പറ്റി ഏജന്‍സികള് നിര്‍ദ്ദേശിക്കുന്നവരെ കൊല്ലുന്നുവെന്ന് ആരോപണം. നിസഹകരണവും ആക്ഷേപ പരിഹാസങ്ങളും സഹിക്കാതെ ദളിത് പ്രവര്‍ത്തക പൊതു പ്രവര്‍ത്തനം അവസാനിപ്പിച്ചതായി പ്രഖ്യാപിച്ചു.\nധന്യാ രാമന് എന്ന ദളിത് പ്രവര്‍ത്തകയെ വടയമ്പാടി സമരമുഖത്തേക്ക് ചിലര് അടുപ്പിച്ചില്ല. സമരത്തില് പങ്കെടുക്കുന്ന നേതാക്കളുടെ ലിസ്റ്റില് നോട്ടീസില് പേരു ചേര്‍ത്തില്ല. ധന്യ സ്ഥലം സന്ദര്‍ശിച്ചപ്പോള് ഉണ്ടായ പോലീസ് നടപടിക്കിടെ ധന്യയെ അറസ്റ്റ് ചെയ്യാഞ്ഞതിനെതിരേ സംഘടനാ നേതാക്കള് ആരോപണവുമുയര്‍ത്തി. തുടര്‍ന്നാണ് പണം പറ്റി ചലര്‍ക്ക് വേണ്ടി പ്രവര്‍ത്തിക്കുന്ന സംഘടനകളെക്കുറിച്ച് ഫേസ്ബുക്കില് എഴുതിയത്.\nപണം നല്‍കുന്നവര്‍ക്കു വേണ്ടി തലയെടുക്കുമെന്നും അല്ലെങ്കില് ആത്മഹത്യ ചെയ്യിക്കുമെന്നുമുള്‍പ്പെടെയുള്ള വെളിപ്പെടുത്തല് ധന്യ നടത്തുന്നു.\nധന്യാ രാമന് എഴുതുന്നു: ''ദളിത് സംഘടനകളുടെ ഫണ്ടിംഗ് ഏജന്‍സി പറയുന്നത് മാത്രമേ അവര് കേള്‍ക്കുകയുള്ളു. അതാണ് തലയെടുക്കും അല്ലെങ്കില് ആത്മഹത്യാ ചെയ്യിക്കും എന്ന് പറയുന്നത്. ഒരു സംഘടനയുടെ വിദേശ ഏജന്‍സിയാണ് ആദ്യം തുടങ്ങി വച്ചത്. അതിലെ ഒരംഗം അഞ്ചുലക്ഷം വാങ്ങാന് പറഞ്ഞത് എന്റെ മെയിലില് കിടപ്പുണ്ട്. ഞാന് വാങ്ങിയില്ല. അന്ന് തൊട്ടു തുടങ്ങി.\nഞാന് കുട്ടികളെ പഠിപ്പിക്കുന്നു തൊഴില് നേടുന്നു, സാമൂഹ്യ സാമ്പത്തിക മാറ്റം ഉണ്ടാകുന്നുണ്ട്. ദളിതര്‍ക്ക് എന്നും പ്രശനം വേണം. പരിഹരിക്കപ്പെടരുത് എന്നുള്ളത് ഇവരുടെ മറ്റൊരു പ്രശ്നം.''മറ്റൊരു എഴുത്ത് ഇങ്ങനെ: '' ദളിത് ഗ്രൂപ്പുകള് എന്നെ അപമാനിച്ചു കൊണ്ടിരിക്കുന്നു. ബ്രെയിന് സെല് ഡാമേജ് ആയി മരിക്കാന് കിടക്കുന്ന അമ്മയെയും വെറുതെ വിടുന്നില്ല.\nഞാന് നിമിത്തം പല ദളിത് സംഘടനകള്‍ക്കും നേതാക്കന്മാര്‍ക്കും സ്ത്രീകള്‍ക്കും പേര് കിട്ടുന്നില്ല എന്നൊരു പരാതിയെ മാനിച്ചു സാമൂഹ്യ രംഗം വിടുന്നു.''